ส่วนที่ 1

นโยบายและภาพราวมการประกอบธุรกิจ

1.  นโยบายและภาพรวมการประกอบธุรกิจ

    1.  ประวัติความเป็นมาและพัฒนาการสำคัญในช่วงที่ผ่านมา

บริษัท ถิรไทย จำกัด (มหาชน) จดทะเบียนจัดตั้งบริษัทฯเมื่อวันที่ 20 สิงหาคม 2530 ด้วยทุน
จดทะเบียนเริ่มแรกจำนวน 4.2 ล้านบาท โดยวิศวกรคนไทยที่มีความรู้
ความเชี่ยวชาญทางด้านผลิตหม้อแปลงไฟฟ้าจากบริษัท ศิริวิวัฒน์ (2515) จำกัด โดยนายสัมพันธ์
วงษ์ปาน นายอุปกรม ทวีโภค นายจารุวิทย์ สวนมาลี นายอวยชัย ศิริวจนา และนางสุนันท์
สันติโชตินันท์ เพื่อประกอบธุรกิจผลิตและจำหน่ายหม้อแปลงไฟฟ้าระบบจำหน่าย (Distribution
Transformer) ให้แก่โรงงานอุตสาหกรรมทั่วไป และรัฐวิสาหกิจ ได้แก่ การไฟฟ้าส่วนภูมิภาค
การไฟฟ้านครหลวง และการไฟฟ้าฝ่ายผลิตแห่งประเทศไทย ด้วยวิสัยทัศน์ของคณะกรรมการบริษัท
และความสามารถของคณะผู้บริหารที่มีประสบการณ์ยาวนานกว่า 25 ปี สามารถ
นำบริษัทฯเข้าจดทะเบียนในตลาดหลักทรัพย์ Mai เมื่อวันที่ 10 พฤษภาคม 2549 ด้วยทุนจดทะเบียน
280.32 ล้านบาท ซึ่งปัจจุบันบริษัทฯมีศักยภาพในการผลิตหม้อแปลงไฟฟ้ากำลัง ถึงขนาด 300 MVA
230 Kv และได้รับการรับรองมาตรฐาน TIS/ISO 9001, TIS/ISO 14001, TIS/ISO 17025
, TIS/OHSAS18001 และ ในปี 2550 บริษัทฯ
ได้รับความไว้วางใจจากการไฟฟ้านครหลวงในการผลิตหม้อแปลงไฟฟ้ากำลังขนาด 300 MVA
แรงดันไฟฟ้า 230 KV ภายใต้เครื่องหมายการค้า “ถิรไทย” ซึ่งเป็นผู้ประกอบการ 1 ใน 2
ของประเทศที่สามารถผลิตหม้อแปลงขนาดนี้ได้
ทำให้บริษัทฯมีศักยภาพในการแข่งขันในอุตสาหกรรมนี้ได้มากยิ่งขึ้น นอกเหนือจากนี้ในปี 2551
บริษัทฯได้รับรางวัลผู้ส่งออกดีเด่น Prime Minister Export Award 2008
ในฐานะผู้ส่งออกแบรนด์ของตัวเองดีเด่น Thai-Owned Brand จากกระทรวงพาณิชย์ เมื่อวันที่ 25
สิงหาคม 2551 นอกเหนือจากรางวัล Prime Minister Export Award (Thailand-Owned
Brand) 1999 จากนายกรัฐมนตรี และ ได้รับอนุญาติให้แสดงสัญลักษณ์ตราสินค้าไทย (Thailand
Brand) ) ปี 2542 จากกรมส่งเสริมการส่งออก ในเดือน พฤศจิกายน 2553
บริษัทฯได้รับใบอนุญาติแสดงเครื่องหมายมาตรฐานผลิตภัณฑ์อุตสาหกรรม มอก. 384-2543
ครอบคลุมผลิตภัณฑ์หม้อแปลงไฟฟ้าทุกขนาดของบริษัท โดยเฉพาะอย่างยิ่งหม้อแปลงไฟฟ้าขนาด 300
MVA แรงดันไฟฟ้าสูงสุด 230 kV ที่บริษัทฯมีความภาคภูมิใจที่เป็น 1 ใน 2
บริษัทที่สามารถผลิตได้ในประเทศ อีกทั้งตั้งแต่ดือน มกราคม 2554 จนถึงปัจจุบัน ทางบริษัทฯ
ได้รับการจัดอัน Credit Rating โดย TRIS อยู่ในระดับ BBB+ Stable.

1.2 ภาพรวมการประกอบธุรกิจ

บริษัท ถิรไทย จำกัด (มหาชน) ประกอบธุรกิจผลิตหม้อแปลงไฟฟ้าตามคำสั่งซื้อของลูกค้า (Made
to Order) เพื่อจำหน่ายทั้งในประเทศและต่างประเทศ รวมถึงการให้บริการติดตั้ง ซ่อมบำรุง
และทดสอบหม้อแปลงไฟฟ้า และงานบริการเช่าหม้อแปลงไฟฟ้า
โดยการผลิตหม้อแปลงไฟฟ้าจะแยกออกเป็น 2 โรงงาน ได้แก่ โรงงานผลิตหม้อแปลงไฟฟ้ากำลัง
และโรงงานผลิตหม้อแปลงไฟฟ้าระบบจำหน่าย
ปัจจุบันบริษัทฯเป็นผู้ผลิตหม้อแปลงไฟฟ้าในประเทศรายเดียวที่ผลิตได้ทั้งหม้อแปลงไฟฟ้ากำลังและหม้อแปลงไฟฟ้าระบบจำหน่าย
โดยได้รับการถ่ายทอดเทคโนโลยีการผลิตจาก Siemens Transformers Austria GmbH & Co
KG (VA TECH EBG Transformatoren GmbH&Co) ประเทศออสเตรีย และบริษัท Fuji
Electric Systems Co., Ltd ประเทศญี่ปุ่น ซึ่งเป็นผู้ผลิตหม้อแปลงไฟฟ้าชั้นนำของโลก
บริษัทฯมีการถือหุ้นในบริษัทย่อย 3 แห่ง โดยมีรายละเอียดดังนี้

บริษัท ไทยฟิน จำกัด จดทะเบียนจัดตั้งเมื่อวันที่ 24 พฤศจิกายน 2529
ตั้งอยู่ที่นิคมอุตสาหกรรมบางปู ประกอบธุรกิจผลิต จำหน่าย
ซ่อมแซมและบำรุงรักษาตัวถังหม้อแปลงไฟฟ้าและอุปกรณ์อื่นๆ ได้แก่ ฝาถัง ครีบระบายความร้อน
แคลมป์ เป็นต้น โดยผลิตและจำหน่ายให้กับบริษัทฯเพียงรายเดียวเท่านั้น
ทั้งนี้บริษัทฯได้ลงทุนเพิ่มในบริษัท ไทยฟิน จำกัด จำนวน 5 ล้านบาท เมื่อเดือนกันยายน 2549
เพื่อลงทุนซื้อและปรับปรุง เครื่องมือ เครื่องจักร และอาคารโรงงาน
สำหรับรองรับการขยายกำลังการผลิต ส่งผลให้บริษัท ไทยฟิน จำกัด มีทุนจดทะเบียนชำระแล้วเป็น
15 ล้านบาท

บริษัท ถิรไทย อี แอนด์ เอส จำกัด ประกอบธุรกิจ ขาย ติดตั้งและบริการอุปกรณ์ไฟฟ้ากำลัง
และตั้งขึ้นตามแผนโครงสร้างธุรกิจที่ต้องการแยกหน่วยธุรกิจต่างหาก
เพื่อเพิ่มความคล่องตัวในการบริหารงานและการแข่งขันในตลาด
และได้เริ่มดำเนินการแล้วตั้งแต่ไตรมาส 3 ของปี 2553 โดยมีทุนจดทะเบียน 5 ล้านบาท

บริษัท แอล.ดี.อเส.เมทัล เวิร์ค จำกัด ตั้งอยู่ที่ นิคมอุตสาหกรรมบางปู ประกอบธุรกิจ
รับจ้างงานเชื่อมประกอบเหล็กแปรรูปทั่วไป
โดยมีความชำนาญพิเศษในการผลิตตัวถังหม้อแปลงไฟฟ้าขนาดใหญ่
โดยตัวถังหม้อแปลงขนาดใหญ่ที่สุดที่สามารถผลิตได้ในปัจจุบันคือขนาด 300 MVA
ซึ่งจำหน่ายตัวถังหม้อแปลงไฟฟ้าให้กับ บมจ.ถิรไทย คิดเป็นร้อยละ 30 ของรายรวม โดยที่บริษัทฯ
เข้าซื้อหุ้นสามัญในสัดส่วน 85% จากผู้ถือหุ้นเดิม
ซึ่งได้รับอนุมัติให้เข้าทำรายการจากที่ประชุมวิสามัญผู้ถือหุ้นครั้งที่ 1/2555 ในวันที่ 5 ตุลาคม 2555
เพื่อเสริมสร้างความมั่นคงในการจัดหาวัตถุดิบหลักในการผลิตให้ทันกับการเติบโตของบริษัทฯอย่างยั่งยืน
และขยายโอกาสทางธุรกิจที่เกี่ยวข้องและขยายการเติบโตของบริษัทให้เป็นไปตามแผนงานที่กำหนดไว้

3.  วิสัยทัศน์ เป้าหมายและวัตถุประสงค์

จากประสบการณ์อันยาวนานในการประกอบธุรกิจการผลิตหม้อแปลงไฟฟ้า
บริษัทฯมีเป้าหมายในการเป็นผู้ผลิตหม้อแปลงไฟฟ้าที่มีคุณภาพสูง มีความหลากหลาย อย่างครบวงจร
เป็นที่ยอมรับทั้งในระดับชาติและระดับสากล
รวมถึงมีศักยภาพและขีดความสามารถในการผลิตหม้อแปลงไฟฟ้ากำลัง
ให้รองรับการขยายตัวของความต้องการพลังงานไฟฟ้าของประเทศ และภูมิภาคเอเชีย ได้ทุกระดับ
จนถึงขนาด 300 เมกะโวลต์แอมแปร์ (MVA) แรงดันไฟฟ้า 230 กิโลโวลต์ (kV)
ทั้งยังเน้นการบริหารต้นทุนการผลิตอย่างมีประสิทธิภาพ เพื่อให้มีต้นทุนในการผลิตที่สามารถแข่งขันได้

ปัจจุบัน บริษัทฯ ได้เพิ่มศักยภาพและขีดความสามารถในการผลิตหม้อแปลงไฟฟ้ากำลังขนาดสูงสุด
300 MVA 230 kV โดยได้รับความไว้วางใจในการผลิต และส่งมอบให้กับการไฟฟ้านครหลวง
ตั้งแต่เดือน ธันวาคม 2551 และในปี 2552
บริษัทฯได้รับการพิจารณาให้มีคุณสมบัติตรงตามเงื่อนไขที่จะเข้าประมูลงานอย่างเป็นทางการจากการไฟฟ้าฝ่ายผลิต
และการไฟฟ้านครหลวง ทำให้บริษัทฯมีศักยภาพ ในการแข่งขัน
และขยายขีดความสามารถในการผลิตดังกล่าวนี้จะส่งผลให้บริษัทฯมีสินค้าหลากหลายมากยิ่งขึ้น
ซึ่งช่วยในเรื่องของการขยายตลาดและการขยายฐานลูกค้าอีกด้วย นอกจากนี้
บริษัทฯได้มุ่งการบริหารการจัดการและการให้บริการทั้งก่อนและหลังการขาย
การจัดส่งสินค้าที่ตรงต่อเวลาให้มีประสิทธิภาพดียิ่งกว่าเดิม เพื่อให้เกิดความพอใจสูงสุดแก่ลูกค้า
และพัฒนากระบวนการผลิตเพื่อให้ได้ผลิตภัณฑ์ที่มีคุณภาพรวมถึงการใช้เทคโนโลยีในการผลิตที่ทันสมัย
เพื่อให้การใช้ทรัพยากรของบริษัทฯเป็นไปอย่างมีประสิทธิภาพและเกิดประโยชน์สูงสุด

บริษัทได้ประกาศวิสัยทัศน์ และพันธกิจ ซึ่งใช้เป็นแนวทางในการดำเนินธุรกิจสำหรับปี 2554 –
2559 ดังนี้

วิสัยทัศน์

เป็นผู้นำในการผลิต จำหน่าย และ ให้บริการครบวงจรเกี่ยวกับหม้อแปลงไฟฟ้าในภาคพื้น
เอเชียและโอเชียเนีย รวมทั้งแสวงหาโอกาสร่วมลงทุนในธุรกิจพลังงานที่เกี่ยวเนื่อง
ด้วยผลงานคุณภาพที่ตอบสนองความต้องการของลูกค้าโดยยึดหลักธรรมาภิบาล
พร้อมทั้งสร้างสรรค์สิ่งดีงามต่อสังคม

พันธกิจ

1.  ธุรกิจ

-   ใช้ความเชี่ยวชาญทางเทคนิคไปร่วมมือกับลูกค้าในการออกแบบเพื่อผลิตหม้อแปลงไฟฟ้าคุณภาพให้เหมาะสมกับระบบและลักษณะงานของลูกค้า
    พร้อมทั้งพัฒนาระบบบริการครบวงจรเพื่อสนับสนุนการบำรุงรักษาระบบไฟฟ้าของลูกค้า

  - ขยายโครงสร้างตลาดครอบคลุมประเทศในเอเชียและโอเชียเนีย

  - เพิ่มสายงานธุรกิจการจัดจำหน่ายอุปกรณ์สำหรับระบบการผลิตและจำหน่ายพลังงาน
  และร่วมลงทุนในโครงการระบบผลิตพลังงาน

2. ลูกค้า

  - ตอบสนองความต้องการของลูกค้า โดยคำนึงถึง คุณภาพ ราคาที่เหมาะสม กำหนดส่งที่ทันเวลา
  และการบริการที่ดี

  - มุ่งมั่นเพื่อให้เป็นบริษัทที่ลูกค้านึกถึงเป็นลำดับแรกเมื่อต้องการสินค้าและบริการด้านหม้อ
  แปลงไฟฟ้า

3. บุคลากร

  - ส่งเสริม พัฒนา
  และรักษาบุคลากรให้มีความรู้ความเชี่ยวชาญพร้อมสร้างจิตสำนึกในการทำงานเป็นทีม
  เปี่ยมด้วยคุณภาพ รักษาคุณธรรม และคำนึงถึงลูกค้า

  4. ธรรมาภิบาล

  - สร้างความเชื่อมั่นแก่ผู้ถือหุ้น และปฏิบัติต่อผู้มีส่วนได้เสียทั้งหมดอย่างเป็นธรรม

  5. ความรับผิดชอบต่อสังคม

  - เป็นสมาชิกที่ดีของสังคมและดำเนินธุรกิจโดยตระหนักถึงความรับผิดชอบต่อส่วนรวม

ตั้งแต่ปี 2555 บริษัทฯ กำลังดำเนินการตามแผนธุรกิจ 5 ปี (2554-2559) เพื่อให้
บรรลุเป้าหมายที่จะเป็นผู้นำในการผลิต จำหน่าย
และให้บริการครบวงจรเกี่ยวกับหม้อแปลงไฟฟ้าในภาคพื้น ASIA และ OCEANIA
รวมทั้งแสวงหาโอกาสร่วมลงทุนในธุรกิจพลังงานที่เกี่ยวเนื่อง
ด้วยผลงานคุณภาพที่ตอบสนองต่อความต้องการของลูกค้าโดยยึดหลักธรรมาภิบาล
พร้อมทั้งสร้างสรรค์สิ่งที่ดีงามต่อสังคม นั้น ทางบริษัทฯ
จะดำเนินธุรกิจไปตามวิสัยทัศน์และพันธกิจที่กำหนดไว้อย่างมีวินัย
และมีการประเมินผลการทำงานอย่างสม่ำเสมอ เพื่อให้บริษัทฯดำเนินธุรกิจไปในทิศทางที่กำหนดไว้
โดยมีอัตราเติบโตเฉลี่ยอยู่ที่ 10% พร้อมทั้ง ยึดหลักธรรมภิบาล ในการบริหารงาน
เพื่อทำให้บริษัทฯเติบโตอย่างยั่งยืน

1.4 โครงสร้างรายได้ของบริษัทและบริษัทย่อย (ดูรายละเอียดหัวข้อ 14.1 หน้า 80)

โครงสร้างรายได้ของบริษัทฯและบริษัทย่อยในช่วงปี 2554 ถึง 2556 แสดงดังนี้

  ------------------------------- --------------- ---------- -------- ---------- -------- ---------- --------
  รายได้                           ดำเนินการโดย     ปี 2554              ปี 2555              ปี 2556     

                                                  ล้านบาท     ร้อยละ    ล้านบาท     ร้อยละ    ล้านบาท     ร้อยละ

  จำหน่ายในประเทศ                                                                                      

  หม้อแปลงไฟฟ้ากำลัง                 บริษัทฯ           448.75     23.83    649.75     33.22    981.53     38.72

  หม้อแปลงไฟฟ้าระบบจำหน่าย           บริษัทฯ           1,037.55   55.10    650.51     33.26    855.75     33.76

  ส่วนประกอบหม้อแปลงไฟฟ้า            บริษัทฯ/บริษัทย่อย   6.08       0.32     12.30      0.62     6.90       0.27

  รวมรายได้จากในประเทศ                             1,492.38   79.26    1,312.56   67.10    1,844.18   72.75

  จำหน่ายต่างประเทศ                                                                                    

  หม้อแปลงไฟฟ้ากำลัง                 บริษัทฯ           140.40     7.46     139.03     7.11     132.54     5.23

  หม้อแปลงไฟฟ้าระบบจำหน่าย           บริษัทฯ           151.57     8.05     135.50     6.93     144.45     5.70

  ส่วนประกอบหม้อแปลงไฟฟ้า            บริษัทฯ/บริษัทย่อย   1.77       0.09     3.22       0.16     3.38       0.13

  รวมรายได้จากต่างประเทศ                            293.74     15.60    277.75     14.20    280.37     11.06

  รวมรายได้หม้อแปลงไฟฟ้ากำลัง         บริษัทฯ           589.15     31.29    788.78     40.33    1,114.07   43.95

  รวมรายได้หม้อแปลงไฟฟ้าระบบจำหน่าย   บริษัทฯ           1,189.12   63.15    786.01     40.19    1,000.20   39.46

  รวมรายได้ส่วนประกอบหม้อแปลงไฟฟ้า    บริษัทฯ/บริษัทย่อย   7.85       0.42     15.52      0.78     10.28      0.40

  รวมรายได้จากการขาย                               1,786.12   94.86    1,590.31   81.30    2,124.55   83.81

  รายได้จากการให้บริการ              บริษัทฯ/บริษัทย่อย   52.17      2.77     133.73     6.84     97.30      3.84

  รวมรายได้จากการขายและบริการ                       1,838.29   97.63    1,724.04   88.14    2,221.85   87.65

  รายได้จากบริษัทย่อย                 บริษัทย่อย         16.44      0.87     197.13     10.08    296.05     11.68

  รายได้อื่น ๆ*                      บริษัทฯ/บริษัทย่อย   28.22      1.50     26.60      1.36     17.06      0.67

  กำไรจากอัตราแลกเปลี่ยน             บริษัทฯ/บริษัทย่อย                       8.38       0.42                

  รวมรายได้ทั้งสิ้น                                    1,882.95   100.00   1,956.15   100.00   2,534.96   100.00
  ------------------------------- --------------- ---------- -------- ---------- -------- ---------- --------

* รายได้อื่นๆ ประกอบด้วย ดอกเบี้ยรับ บัตรภาษี รายได้เบ็ดเตล็ด รวมถึงรายได้อื่น ๆ

ตารางยอดการรับสั่งซื้อ และมูลค่างานคงเหลือ ช่วงปี 2554-2556

+-----------------------------+------+-----+-----+-----+-----+-----+
| ยอดการรับคำสั่งซื้อ              | 255  | 4   | 2   |     | 2   |     |
| และมูลค่างานคงเหลือ            |      |     | 555 |     | 556 |     |
+-----------------------------+------+-----+-----+-----+-----+-----+
|                             | จำนว | ร้อ  | จำ  | ร้อ  | จำ  | ร้อ  |
|                             | นเงิน | ยละ | นวน | ยละ | นวน | ยละ |
|                             |      |     | เงิน |     | เงิน |     |
|                             | (ล้าน |     |     |     |     |     |
|                             | บาท) |     | (ล  |     | (ล  |     |
|                             |      |     | ้านบ |     | ้านบ |     |
|                             |      |     | าท) |     | าท) |     |
+-----------------------------+------+-----+-----+-----+-----+-----+
| รายได้รวม                    | 1,88 | 100 | 1,  | 100 | 2,  | 100 |
|                             | 2.95 | .00 | 956 | .00 | 534 | .00 |
|                             |      |     | .15 |     | .96 |     |
+-----------------------------+------+-----+-----+-----+-----+-----+
| ยอดการรับคำสั่งซื้อในประเทศ      |      |     |     |     |     |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 1,10 | 51  | 702 | 32  | 890 | 35  |
|                             | 3.67 | .24 | .65 | .46 | .10 | .10 |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 73   | 34  | 857 | 39  | 787 | 31  |
|                             | 6.16 | .18 | .87 | .63 | .74 | .06 |
+-----------------------------+------+-----+-----+-----+-----+-----+
| ยอดรับคำสั่งซื้อจากบริษัทย่อย       | 1    | 0   | 197 | 9   | 92  | 3   |
|                             | 6.44 | .76 | .13 | .11 | .00 | .63 |
+-----------------------------+------+-----+-----+-----+-----+-----+
| รวม                         | 1,85 | 85  | 1,  | 81  | 1,  | 69  |
|                             | 6.27 | .42 | 560 | .19 | 677 | .78 |
|                             |      |     | .52 |     | .84 |     |
+-----------------------------+------+-----+-----+-----+-----+-----+
| ยอดการรับคำสั่งซื้อต่างประเทศ     |      |     |     |     |     |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 17   | 8   | 221 | 10  | 127 | 5   |
|                             | 8.62 | .29 | .58 | .23 | .51 | .03 |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 11   | 5   | 185 | 8   | 188 | 7   |
|                             | 9.01 | .53 | .72 | .58 | .85 | .45 |
+-----------------------------+------+-----+-----+-----+-----+-----+
| ยอดรับคำสั่งซื้อจากบริษัทย่อย       | -    | -   | -   | -   | 450 | 17  |
|                             |      |     |     |     | .00 | .74 |
+-----------------------------+------+-----+-----+-----+-----+-----+
| รวม                         | 29   | 13  | 407 | 18  | 316 | 30  |
|                             | 7.64 | .82 | .30 | .81 | .36 | .22 |
+-----------------------------+------+-----+-----+-----+-----+-----+
| รวมยอดรับค                   |      |     |     |     |     |     |
| ำสั่งซื้อทั้งในประเทศและต่างประเทศ |      |     |     |     |     |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 1,28 | 59  | 924 | 42  | 1,  | 40  |
|                             | 2.29 | .53 | .23 | .69 | 017 | .12 |
|                             |      |     |     |     | .61 |     |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 85   | 39  | 1,  | 48  | 976 | 38  |
|                             | 5.18 | .70 | 043 | .20 | .59 | .51 |
|                             |      |     | .59 |     |     |     |
+-----------------------------+------+-----+-----+-----+-----+-----+
| ยอดรับคำสั่งซื้อจากบริษัทย่อย       | 1    | 0   | 197 | 9   | 542 | 21  |
|                             | 6.44 | .76 | .13 | .11 | .00 | .37 |
+-----------------------------+------+-----+-----+-----+-----+-----+
| รวมยอดรับค                   | 2,15 | 100 | 2,  | 100 | 2,  | 100 |
| ำสั่งซื้อทั้งในประเทศและต่างประเทศ | 3.91 | .00 | 164 | .00 | 536 | .00 |
|                             |      |     | .95 |     | .20 |     |
+-----------------------------+------+-----+-----+-----+-----+-----+
| มูลค่างานคงเหลือในประเทศ ณ.สิ้น  | 2554 |     | 2   |     | 2   |     |
| ธันวาคม                      |      |     | 555 |     | 556 |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 17   | 18  | 221 | 16  | 258 | 16  |
|                             | 7.50 | .97 | .86 | .28 | .43 | .33 |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 64   | 68  | 802 | 58  | 593 | 37  |
|                             | 2.80 | .71 | .93 | .92 | .67 | .51 |
+-----------------------------+------+-----+-----+-----+-----+-----+
| มูลค่างานคงเหลือจากบริษัทย่อย     | -    | -   | 121 | 8   | 33  | 2   |
|                             |      |     | .49 | .92 | .45 | .11 |
+-----------------------------+------+-----+-----+-----+-----+-----+
| รวม                         | 82   | 87  | 1,  | 84  | 885 | 55  |
|                             | 0.30 | .68 | 146 | .12 | .55 | .95 |
|                             |      |     | .28 |     |     |     |
+-----------------------------+------+-----+-----+-----+-----+-----+
| มูลค่างานคงเหลือต่างประเทศ ณ.สิ้น | 2554 |     | 2   |     | 2   |     |
| ธันวาคม                      |      |     | 555 |     | 556 |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 4    | 4   | 97  | 7   | 42  | 2   |
|                             | 4.12 | .72 | .62 | .16 | .74 | .70 |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 7    | 7   | 118 | 8   | 204 | 12  |
|                             | 1.17 | .61 | .75 | .72 | .38 | .91 |
+-----------------------------+------+-----+-----+-----+-----+-----+
| มูลค่างานคงเหลือจากบริษัทย่อย     | -    | -   | -   | -   | 450 | 28  |
|                             |      |     |     |     | .00 | .43 |
+-----------------------------+------+-----+-----+-----+-----+-----+
| รวม                         | 11   | 12  | 216 | 15  | 697 | 44  |
|                             | 5.29 | .32 | .37 | .88 | .12 | .05 |
+-----------------------------+------+-----+-----+-----+-----+-----+
| รวมมูลค่างานค                 | 2554 |     | 2   |     | 2   |     |
| งเหลือทั้งในประเทศและต่างประเทศ |      |     | 555 |     | 556 |     |
+-----------------------------+------+-----+-----+-----+-----+-----+
| หม้อแปลงไฟฟ้าระบบจำหน่าย       | 22   | 23  | 319 | 23  | 301 | 19  |
|                             | 1.62 | .69 | .48 | .45 | .17 | .03 |
+-----------------------------+------+-----+-----+-----+-----+-----+
| หม้อแปลงไฟฟ้ากำลัง             | 71   | 76  | 921 | 67  | 798 | 50  |
|                             | 3.97 | .31 | .68 | .64 | .05 | .42 |
+-----------------------------+------+-----+-----+-----+-----+-----+
| มูลค่างานคงเหลือจากบริษัทย่อย     | -    | -   | 121 | 8   | 483 | 30  |
|                             |      |     | .49 | .92 | .45 | .55 |
+-----------------------------+------+-----+-----+-----+-----+-----+
| รวมมูลค่างานค                 | 93   | 100 | 1,  | 100 | 1,  | 100 |
| งเหลือทั้งในประเทศและต่างประเทศ | 5.59 | .00 | 362 | .00 | 582 | .00 |
|                             |      |     | .65 |     | .67 |     |
+-----------------------------+------+-----+-----+-----+-----+-----+

ล้านบาท

[]

2. ลักษณะการประกอบธุรกิจ

2.1 ลักษณะผลิตภัณฑ์

บริษัท ถิรไทย จำกัด (มหาชน) และบริษัทย่อยประกอบธุรกิจผลิตและจำหน่ายหม้อแปลงไฟฟ้า
ซึ่งเป็นอุปกรณ์ที่ทำหน้าที่ในการเพิ่มหรือลดแรงดันไฟฟ้า รวมทั้งให้บริการติดตั้ง ซ่อมบำรุง
และทดสอบหม้อแปลงไฟฟ้า ปัจจุบัน
บริษัทฯเป็นหนึ่งในผู้นำของอุตสาหกรรมหม้อแปลงไฟฟ้าในประเทศ
และเป็นบริษัทเดียวในประเทศไทยที่ผลิตได้ทั้งหม้อแปลงไฟฟ้ากำลังและหม้อแปลงไฟฟ้าระบบจำหน่าย
ผลิตภัณฑ์ของบริษัทฯจำหน่ายทั้งในประเทศและต่างประเทศ

หม้อแปลงไฟฟ้าที่บริษัทฯผลิตนอกจากเทคโนโลยีของบริษัทฯแล้ว
ยังได้รับการถ่ายทอดเทคโนโลยีการผลิตจาก Siemens Transformers Austria GmbH & Co
KG ( VA TECH EBG Transformatoren GmbH & Co) ประเทศออสเตรีย และบริษัท Fuji
Electric Systems Co., Ltd ประเทศญี่ปุ่น ซึ่งผู้ผลิตทั้ง 2
รายนั้นเป็นผู้ผลิตหม้อแปลงไฟฟ้าชั้นนำของโลกที่มีศักยภาพสูง
และเป็นที่ยอมรับในอุตสาหกรรมการผลิตหม้อแปลงไฟฟ้ามาอย่างยาวนาน
เพื่อให้เป็นผู้ผลิตที่มีเทคโนโลยีสูง และเป็นที่ยอมรับในระยะยาว
บริษัทฯยังเน้นการพัฒนาผลิตภัณฑ์ด้วยตนเองและร่วมกับผู้ถ่ายทอดเทคโนโลยี
เพื่อปรับปรุงคุณภาพและขีดความสามารถอย่างต่อเนื่องจนได้รับการรับรองมาตรฐานต่าง
ๆทั้งในด้านผลิตภัณฑ์และระบบงานจากหลายหน่วยงานทั้งในประเทศและต่างประเทศ ได้แก่

-   การรับรองมาตรฐานผลิตภัณฑ์อุตสาหกรรม (มอก.384-2543)
    สำหรับหม้อแปลงกำลังและหม้อแปลงระบบจำหน่าย
    จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

-   หม้อแปลงไฟฟ้าของบริษัทฯผ่านการทดสอบการทนต่อการลัดวงจร (Short Circuit Test)
    ที่สถาบัน KEMA ประเทศเนเธอร์แลนด์

-   การรับรองมาตรฐาน ISO 9001 Version 2000 สำหรับการออกแบบ การพัฒนา
    การผลิตหม้อแปลงไฟฟ้ากำลังและหม้อแปลงไฟฟ้าระบบจำหน่าย จาก Management System
    Certificate Institution (Thailand) (MASCI)

-   การรับรองความสามารถของห้องปฏิบัติการทดสอบและปฏิบัติการสอบเทียบ
    มอก.17025-2543 (2000) จากสำนักงานมาตรฐานผลิตภัณฑ์อุตสาหกรรม (สมอ.)
    กระทรวงอุตสาหกรรม
    ซึ่งเป็นบริษัทผลิตหม้อแปลงไฟฟ้ารายแรกในประเทศไทยที่ได้รับการรับรอง

นอกจากนี้ ผลิตภัณฑ์ของบริษัทฯยังมีคุณสมบัติของหม้อแปลงไฟฟ้าตามเกณฑ์ที่ประเทศต่างๆกำหนด
ส่งผลให้ผลิตภัณฑ์ของบริษัทฯเป็นที่ยอมรับในระดับสากล ได้แก่

  - American National Standard Institution (ANSI) ประเทศสหรัฐอเมริกา

  - Verband Deutscher Elektrotechniker (VDE) ประเทศเยอรมัน

  - Japanese Industrial Standard (JIS) ประเทศญี่ปุ่น

  - British Standards (BS) ประเทศอังกฤษ

  - Australian Standards (AS) ประเทศออสเตรเลีย

  - International Electrotechnical Commission (IEC) (มาตรฐานสากล)

ผลิตภัณฑ์และบริการของบริษัทฯ แบ่งออกเป็น 2 ประเภท คือ หม้อแปลงไฟฟ้า และงานบริการ
ซึ่งมีรายละเอียดดังนี้

2.1.1 หม้อแปลงไฟฟ้า (Transformer)

ผลิตภัณฑ์หม้อแปลงไฟฟ้าของบริษัทฯแบ่งออกตามกำลังไฟฟ้าและแรงดันไฟฟ้าได้เป็น 3 ประเภท ดังนี้

2.1.1.1 หม้อแปลงไฟฟ้ากำลัง (Power Transformer)

หม้อแปลงไฟฟ้ากำลังเป็นหม้อแปลงที่ใช้ในการปรับแรงดันไฟฟ้าที่ส่งมาจากแหล่งผลิตไฟฟ้าที่ผ่านไปตามสายส่งแรงสูง
(Transmission Line) ให้ลดลงก่อนส่งกระแสไฟฟ้าเข้าสายระบบจำหน่าย (Distribution
Line) และส่งให้ผู้ใช้ต่อไป
ซึ่งการลดระดับแรงดันไฟฟ้าในระบบการจ่ายพลังงานไฟฟ้าในส่วนของสายส่งแรงสูงจะต้องลดแรงดันไฟฟ้าลง
2 ระดับ ทั้งนี้ระดับแรงดันไฟฟ้าเริ่มต้นจากแหล่งผลิตไฟฟ้า (โรงผลิตไฟฟ้า)
จะมีแรงดันไฟฟ้าตามระบบไฟฟ้าเท่ากับ 115 – 500 กิโลโวลต์ (kV)
ซึ่งการลดแรงดันไฟฟ้าในระดับที่ 1
ด้วยหม้อแปลงไฟฟ้ากำลังจะลดแรงดันไฟฟ้าตามระบบไฟฟ้าลงเหลือ 69 - 230 กิโลโวลต์ (kV)
และการลดแรงดันไฟฟ้าในระดับที่ 2
ด้วยหม้อแปลงไฟฟ้ากำลังจะลดแรงดันไฟฟ้าตามระบบไฟฟ้าลงเหลือ 11 - 33 กิโลโวลต์ (kV)
เมื่อลดแรงดันไฟฟ้าในระดับที่ 2 แล้วกระแสไฟฟ้าจะถูกส่งเข้าสายระบบจำหน่ายต่อไป

ทั้งนี้ หม้อแปลงไฟฟ้ากำลังที่บริษัทฯผลิต ได้แก่ หม้อแปลงไฟฟ้าที่มีกำลังไฟฟ้ามากกว่า 10
เมกะโวลต์แอมแปร์ (MVA) หรือแรงดันไฟฟ้ามากกว่า 36 กิโลโวลต์ (kV)
โดยมีกำลังไฟฟ้าสูงสุดถึง 300 เมกะโวลต์แอมแปร์ (MVA) แรงดันไฟฟ้าสูงสุด 230 กิโลโวลต์
(kV)

จากการที่หม้อแปลงไฟฟ้ากำลังมีขนาดใหญ่ ดังนั้นเมื่อถึงขั้นตอนการจัดส่ง
บริษัทฯจะจัดส่งหม้อแปลงไฟฟ้าให้กับลูกค้าโดยถอดส่วนประกอบหม้อแปลงไฟฟ้าออกเป็นส่วนๆ
เท่าที่จำเป็นก่อนจัดส่งให้ลูกค้า เพื่อให้ง่ายต่อการขนส่ง
สำหรับการประกอบและติดตั้งหม้อแปลงไฟฟ้ากำลัง
บริษัทฯจะคิดราคาค่าบริการแยกต่างหากจากการคิดราคาหม้อแปลงไฟฟ้า
ซึ่งบริการดังกล่าวจะต้องทำโดยผู้ที่มีความรู้ ความสามารถ และความเชี่ยวชาญเฉพาะ
สำหรับผู้ใช้หม้อแปลงไฟฟ้ากำลังส่วนใหญ่เป็นผู้ผลิตและจ่ายพลังงานไฟฟ้า เช่น การไฟฟ้าฝ่ายผลิต
(กฟผ.), การไฟฟ้าส่วนภูมิภาค (กฟภ.), การไฟฟ้านครหลวง (กฟน.),
นิคมอุตสาหกรรมและโรงงานอุตสาหกรรมขนาดใหญ่ที่ใช้กระแสไฟฟ้าจากสายส่งแรงสูง เป็นต้น
ในปัจจุบัน บริษัทฯถือได้ว่าเป็นผู้ผลิต 1 ใน 2
รายในประเทศไทยที่สามารถผลิตหม้อแปลงไฟฟ้ากำลังขนาด 300 MVA 230 KV

รูปแสดงลักษณะของหม้อแปลงไฟฟ้ากำลัง

[] []

2.  หม้อแปลงไฟฟ้าระบบจำหน่าย (Distribution Transformer)

หม้อแปลงไฟฟ้าระบบจำหน่ายเป็นหม้อแปลงที่ใช้ในการปรับลดแรงดันไฟฟ้าที่ส่งผ่านมาตามสายระบบจำหน่าย
(Distribution Line) ซึ่งมีแรงดันไฟฟ้าตามระบบไฟฟ้าเท่ากับ 11 – 33 กิโลโวลต์ (kV)
ให้ลงมาอยู่ในระดับที่ตรงกับความต้องการของผู้ใช้ไฟฟ้าต่อไป
บริษัทฯผลิตหม้อแปลงระบบจำหน่ายได้ทุกประเภท ตามความต้องการของลูกค้า ได้แก่

(1) หม้อแปลงระบบจำหน่าย แบบน้ำมัน (Oil Type)
    หม้อแปลงไฟฟ้าชนิดนี้จะใช้น้ำมันสำหรับหม้อแปลงไฟฟ้าเป็นฉนวนในการป้องกันไฟฟ้าลัดวงจรในตัวหม้อแปลง
    โดยดำเนินการผลิตภายใต้เทคโนโลยีของบริษัท ฟูจิ อีเลคทริค จำกัด ของประเทศญี่ปุ่น
    ผู้ใช้หม้อแปลงชนิดนี้ส่วนใหญ่เป็นผู้ผลิตและจ่ายไฟฟ้า เช่น การไฟฟ้านครหลวง (กฟน.)
    การไฟฟ้าส่วนภูมิภาค (กฟภ.) นิคมอุตสาหกรรม
    และโรงงานอุตสาหกรรมที่ใช้กระแสไฟฟ้าจากสายส่งระบบจำหน่าย

รูปแสดงลักษณะของหม้อแปลงระบบจำหน่ายแบบน้ำมัน

[] []

Open type conservator tank Fully sealed

[] []

Hermetically sealed N2 filled Air sealed tank

(2) หม้อแปลงระบบจำหน่าย แบบของเหลวติดไฟยาก (Less-flammable Liquid Type)
    หม้อแปลงไฟฟ้าชนิดนี้จะใช้ของเหลว อาทิ ซิลิโคน หรือ เอฟอาร์ 3 (Silicone oil or
    FR3) บรรจุเป็นฉนวนแทนน้ำมันหม้อแปลง โดยของเหลวชนิดนี้
    จะมีคุณสมบัติที่สามารถทนต่อการติดไฟที่อุณหภูมิประมาณ 300 องศาเซลเซียส
    ซึ่งน้ำมันหม้อแปลงทั่วไปจะทนการติดไฟได้ที่อุณหภูมิประมาณ 150 องศาเซลเซียสเท่านั้น
    หม้อแปลงชนิดนี้จึงมีความปลอดภัยสูงกว่าหม้อแปลงแบบใช้น้ำมันธรรมดา
    จึงเป็นที่นิยมสำหรับติดตั้งใช้งานภายในอาคารหรือตึกสูงในเขตการไฟฟ้านครหลวงเป็นหลัก
    และโรงงานอุตสาหกรรมที่ต้องการความปลอดภัยสูงกว่าปกติ
    โดยคาดว่าหม้อแปลงชนิดนี้จะเป็นที่นิยมใช้ในอนาคต

  []

  Less-flammable Liquid Type (Silicone fluid)

(3) หม้อแปลงระบบจำหน่าย แบบแห้งคาสเรซิน (Dry Type Cast Rasin)
    หม้อแปลงไฟฟ้าชนิดนี้จะใช้เรซินเป็นฉนวนในการป้องกันไฟฟ้าลัดวงจรในตัวหม้อแปลงไฟฟ้า
    ซึ่งมีคุณสมบัติเด่น คือ ยากต่อการลุกไหม้
    ลักษณะของหม้อแปลงไฟฟ้าชนิดนี้จะมีเรซินห่อหุ้มขดลวดไว้ ทำให้มีจุดทนไฟสูง
    ยากต่อการลุกไหม้ สำหรับการผลิตคอยล์ชนิดแห้งคาสเรซิน
    ซึ่งเป็นอุปกรณ์ส่วนหนึ่งของหม้อแปลงไฟฟ้าระบบจำหน่ายแบบแห้งคาสเรซินนี้ จะผลิตโดยบริษัท
    เอชทีที (ประเทศไทย) จำกัด ซึ่งเป็นบริษัทย่อยของบริษัทฯ
    โดยหม้อแปลงชนิดนี้จะใช้ในอาคารสูงเป็นส่วนใหญ่ โดยผู้ใช้งานจะเป็นเจ้าของอาคารสูง เช่น
    อาคารสำนักงาน อาคารคอนโดมิเนียม เป็นต้น

รูปแสดงลักษณะของหม้อแปลงระบบจำหน่ายแบบแห้งคาสเรซิน

[] []

2.  หม้อแปลงไฟฟ้าชนิดพิเศษ (Special Transformer)

บริษัทฯมีจุดเด่นในด้านการผลิตหม้อแปลงไฟฟ้าชนิดพิเศษ
ซึ่งออกแบบและผลิตโดยเฉพาะตามการใช้งานและคุณสมบัติที่ลูกค้ากำหนด
โดยการออกแบบและเทคโนโลยีการผลิตที่ใช้นั้นมีบางส่วนที่แตกต่างไปจากกระบวนการผลิตหม้อแปลงไฟฟ้าปกติ
ซึ่งต้องอาศัยความรู้ ความสามารถของผู้ผลิตเป็นอย่างมาก หม้อแปลงไฟฟ้าชนิดพิเศษ ได้แก่
หม้อแปลงไฟฟ้ากระแสสลับเป็นกระแสตรง (Rectifier Transformer)
ซึ่งใช้ในโรงงานอุตสาหกรรมเคมี หม้อแปลงไฟฟ้าที่ใช้ในการหลอมโลหะ (Induction Furnace
Transformer) ซึ่งใช้ในอุตสาหกรรมหลอมโลหะ หรือหม้อแปลงที่ใช้ฉนวนอื่น เช่น ซิลิโคนออยล์
เป็นต้น

รูปแสดงลักษณะของหม้อแปลงไฟฟ้าชนิดพิเศษ

[] []

2.1.2 งานบริการ (Services)

งานบริการของบริษัทฯ เป็นงานให้บริการที่เกี่ยวข้องกับหม้อแปลงไฟฟ้า
ซึ่งมีความหลากหลายและให้บริการตลอด 24 ชั่วโมง
เพื่อรองรับความต้องการและให้ความสะดวกแก่ลูกค้า
บริษัทฯเน้นการให้บริการโดยใช้บุคลากรที่มีความรู้ ความสามารถ ความเชี่ยวชาญ
และใช้เครื่องมือที่ทันสมัยในการให้บริการกับลูกค้า สำหรับงานบริการที่บริษัทให้บริการกับลูกค้า
ได้แก่ งานบริการติดตั้งหม้อแปลงไฟฟ้า (Erection & Installation),
งานบริการเติมน้ำมันหม้อแปลงไฟฟ้า (Oil Filling), งานบริการบำรุงรักษาหม้อแปลงไฟฟ้า
(Maintenance), งานบริการแก้ไขซ่อมแซมหม้อแปลงไฟฟ้า (Modify and Repairing),
งานบริการทดสอบ (Testing) และงานบริการเช่าหม้อแปลงไฟฟ้า (Equipment)

[] []

2.2 การตลาดและภาวะการแข่งขัน

2.2.1 การตลาด

กลยุทธ์การแข่งขัน

การดำเนินธุรกิจของบริษัทฯต้องอาศัยความเชื่อมั่นในด้านคุณภาพและผลงานที่ผ่านมาเป็นหลัก
และจากผลงานที่ผ่านมากว่า 20 ปี
บริษัทฯได้พิสูจน์ถึงผลิตภัณฑ์ที่มีคุณภาพและบริการที่ดีให้กับลูกค้ามาโดยตลอด
ทำให้ได้รับความไว้วางใจจากลูกค้าอย่างต่อเนื่อง
ทั้งในด้านคุณภาพของผลิตภัณฑ์และการส่งมอบที่ตรงต่อเวลา
ซึ่งบริษัทฯตระหนักและเน้นให้ความสำคัญเป็นอย่างยิ่ง โดยบริษัทฯมีกลยุทธ์การแข่งขันดังนี้

(1) ด้านผลิตภัณฑ์

บริษัทฯให้ความสำคัญอย่างมากกับกลยุทธ์ด้านผลิตภัณฑ์
โดยการสร้างความเป็นเลิศทางด้านคุณภาพของผลิตภัณฑ์
และการออกแบบให้ตรงตามความต้องการของลูกค้า
ด้วยการอาศัยบุคลากรที่มีความเชี่ยวชาญของบริษัทฯ
และการใช้เครื่องมือเครื่องจักรที่ทันสมัยในกระบวนการผลิต
ซึ่งได้รับการถ่ายทอดเทคโนโลยีการผลิตจาก Siemens Transformers Austria GmbH & Co
KG ( VA TECH EBG Transformatoren GmbH & Co) ประเทศออสเตรีย และบริษัท Fuji
Electric Systems ประเทศญี่ปุ่น ซึ่งเป็นผู้ผลิตหม้อแปลงไฟฟ้าชั้นนำของโลก
และในปัจจุบันบริษัทฯ ได้นำเทคโนโลยีที่ได้รับการถ่ายทอดมาพัฒนาผลิตภัณฑ์อย่างต่อเนื่อง
จนบุคคลากรของบริษัทฯ มีความรู้ ความเชี่ยวชาญในการผลิต ภายใต้เครื่องหมายการค้าของ
“ถิรไทย” เพื่อยกระดับคุณภาพของสินค้า และเพิ่มมูลค่าให้กับผลิตภัณฑ์
อีกทั้งยังเพิ่มคุณสมบัติและขีดความสามารถของผลิตภัณฑ์
เพื่อตอบสนองความพึงพอใจและรองรับความต้องการของลูกค้าได้สูงสุด
โดยบริษัทฯได้รับมาตรฐานต่างๆ เช่น การรับรองมาตรฐานผลิตภัณฑ์อุตสาหกรรม
(มอก.384-2543) สำหรับหม้อแปลงกำลังและหม้อแปลงระบบจำหน่าย
จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม การรับรองมาตรฐาน
ISO 9001 Version 2000 สำหรับการออกแบบ การพัฒนา
การผลิตหม้อแปลงไฟฟ้ากำลังและหม้อแปลงไฟฟ้าระบบจำหน่าย จาก Management System
Certificate Institution (Thailand) (MASCI) เป็นต้น

จากการควบคุมการผลิตทุกขั้นตอน เริ่มตั้งแต่การคัดเลือกคุณภาพของวัตถุดิบ
ผ่านกระบวนการออกแบบและการผลิตที่ได้มาตรฐาน
ออกมาเป็นหม้อแปลงไฟฟ้าที่มีคุณสมบัติตรงตามความต้องการของลูกค้า
ซึ่งหม้อแปลงไฟฟ้าทุกเครื่องจะต้องผ่านการทดสอบ
โดยห้องปฏิบัติการทดสอบที่ได้มาตรฐานของบริษัทฯ
ซึ่งได้รับการรับรองความสามารถของห้องปฏิบัติการทดสอบและปฏิบัติการสอบเทียบ
มอก.17025-2543 (2000) จากสำนักงานมาตรฐานผลิตภัณฑ์อุตสาหกรรม (สมอ.)
กระทรวงอุตสาหกรรม ซึ่งเป็นบริษัทรายแรกในประเทศไทยที่ได้รับการรับรอง

(2) ต้นทุนผลิตภัณฑ์

บริษัทฯมีการบริหารต้นทุนผลิตภัณฑ์ ให้ได้ผลิตภัณฑ์ที่มีต้นทุนที่เหมาะสม
โดยพัฒนาและปรับปรุงการทำงานให้มีประสิทธิภาพ

(3) การกำหนดราคาผลิตภัณฑ์

บริษัทฯมีนโยบายในการกำหนดราคาผลิตภัณฑ์ให้สอดคล้องกับต้นทุน โดยคำนึงถึง คุณภาพสินค้า
และไม่มีนโยบายในการแข่งขันด้านราคาโดยตัดราคาแข่งกับคู่แข่งขันอื่นทั้งในประเทศและต่างประเทศ
ซึ่งในการเสนอราคา เนื่องราคาวัตถุดิบหลัก มีความผันผวนตามราคาในตลาดโลก ดังนั้น
บริษัทฯจึงจำเป็นต้องติดตามสถานะการณ์ราคาของวัตถุดิบในตลาดโลกอย่างใกล้ชิด
และปรับต้นทุนให้สอดคล้องกับสภาวะของตลาดในช่วงนั้นๆ เพื่อเป็นฐานในการเสนอราคา

(4) ระยะเวลาการส่งมอบผลิตภัณฑ์และการให้บริการ

บริษัทฯให้ความสำคัญต่อการส่งมอบผลิตภัณฑ์ที่ตรงต่อเวลา และบริการหลังการขายที่ดี เช่น
งานติดตั้งหม้อแปลง งานบริการเติมน้ำมัน งานบำรุงรักษา งานซ่อมแซม งานทดสอบ เป็นต้น
ซึ่งงานบำรุงรักษาและซ่อมแซม บริษัทให้บริการตลอด 24 ชั่วโมง ถือว่าเป็นจุดแข็งของบริษัทฯ
และยังเป็นการสร้างภาพพจน์ ความน่าเชื่อถือ และการสร้างความสัมพันธ์ที่ดีต่อลูกค้า ทำให้บริษัทฯ
มีสินค้าและบริการแบบครบวงจร ซึ่งส่งผลให้เกิดความสะดวกแก่ลูกค้า

(5) การส่งเสริมการตลาด

การส่งเสริมการตลาดที่สำคัญที่บริษัทฯนำมาใช้ในการแข่งขัน
เพื่อสร้างการรับรู้ต่อตราสินค้าของบริษัทฯ (Brand Awareness)
ซึ่งจะก่อให้เกิดการจดจำในตัวสินค้า ได้แก่ คุณภาพของสินค้า
การนำเสนอผลงานในการผลิตที่ผ่านมา เทคโนโลยี และ know-how ต่างๆ
ที่เป็นเอกสิทธิ์เฉพาะบริษัทเท่านั้น การจัด Road Show ในต่างประเทศเพื่อเปิดตลาดใหม่
การเข้าร่วมกิจกรรม และการจัดอบรมให้ความรู้กับลูกค้า
โดยเฉพาะลูกค้าหลักที่เป็นหน่วยงานรัฐวิสาหกิจ เช่น บมจ. กฟผ., การไฟฟ้าส่วนภูมิภาค (กฟภ.)
และการไฟฟ้านครหลวง (กฟน.) นอกจากนั้น
บริษัทฯยังเน้นการส่งเสริมกิจกรรมที่ก่อให้เกิดประโยชน์ต่อสังคม
โดยการจัดส่งทีมเข้าร่วมแข่งขันและสนับสนุนนักกีฬาตะกร้อทีมชาติในการเข้าแข่งขันในระดับชาติด้วย

กลุ่มลูกค้าเป้าหมาย

(1) ลูกค้าในประเทศ แบ่งออกเป็น 3 กลุ่ม ได้แก่

-   กลุ่มผู้ผลิตไฟฟ้าภาครัฐวิสาหกิจ ได้แก่ การไฟฟ้าฝ่ายผลิต (กฟผ). การไฟฟ้าส่วนภูมิภาค
    (กฟภ.) และการไฟฟ้านครหลวง (กฟน.)

-   กลุ่มลูกค้าภาคเอกชน ซึ่งจะเป็นผู้สั่งซื้อและใช้ผลิตภัณฑ์โดยตรง เช่น บริษัท ปตท. จำกัด
    (มหาชน) บริษัท บ้านปู จำกัด (มหาชน) บริษัท ผาแดงอินดัสทรี จำกัด (มหาชนเป็นต้น
    นอกจากนี้ กลุ่มอื่นๆ ได้แก่ โรงพยาบาล ห้างสรรพสินค้า และนิคมอุตสาหกรรม

-   กลุ่มผู้รับเหมาโครงการ ส่วนใหญ่เป็นผู้รับเหมาในระดับนานาชาติ
    โดยงานที่รับเหมาจะรวมไปถึงการจัดหาและติดตั้งหม้อแปลงไฟฟ้าด้วย

ทั้งนี้ บริษัทฯมีความสัมพันธ์ที่ดีกับกลุ่มลูกค้าในประเทศทุกกลุ่ม
โดยเฉพาะอย่างยิ่งกับกลุ่มผู้ผลิตไฟฟ้าภาครัฐวิสาหกิจ
ซึ่งเป็นกลุ่มลูกค้าหลักที่มีการติดต่อซื้อขายมาเป็นระยะเวลานานกว่า 20 ปี
และเพื่อรักษาความสัมพันธ์อันดีระหว่างกัน
บริษัทฯจึงจัดให้มีกิจกรรมกระชับความสัมพันธ์กับลูกค้าอย่างสม่ำเสมอ เช่น
การนัดพบปะสังสรรค์กับลูกค้า การนำลูกค้าเยี่ยมชมโรงงานและผลิตภัณฑ์ของบริษัทฯ
และการแข่งขันกีฬากระชับมิตร เป็นต้น

(2) ลูกค้าต่างประเทศ แบ่งออกเป็น 3 กลุ่ม ได้แก่

-   กลุ่มผู้ผลิตไฟฟ้าภาครัฐวิสาหกิจ

-   กลุ่มผู้รับเหมาโครงการ ส่วนใหญ่จะเป็นผู้รับเหมาระดับนานาชาติ
    ซึ่งในประเทศมาเลเซียและสิงคโปร์
    ผู้ใช้หม้อแปลงไฟฟ้าทั้งภาครัฐและเอกชนจะสั่งผ่านผู้รับเหมาโครงการ
    โดยงานที่รับเหมาจะรวมไปถึงการจัดหาและติดตั้งหม้อแปลงไฟฟ้า

-   ตัวแทนจำหน่าย ปัจจุบัน บริษัทฯมีตัวแทนจำหน่าย 2 บริษัท ได้แก่ บริษัท Dai Hong Ha
    ประเทศเวียดนาม และ บริษัท Coris Trading ประเทศบรูไน

บริษัทฯมีนโยบายในการขยายฐานลูกค้าในต่างประเทศเพิ่มขึ้น ให้สอดคลัองกับการขยายตัวของตลาด
และ กำลังผลิต

2.2.2 ภาวะอุตสาหกรรมและการแข่งขัน

2.2.2.1 ภาวะอุตสาหกรรม

อุตสาหกรรมการผลิตหม้อแปลงไฟฟ้า เป็นอุตสาหกรรมต่อเนื่องและเกี่ยวข้องกับพลังงานไฟฟ้า
ซึ่งเป็นพลังงานพื้นฐานของทุก ๆ ประเทศ
และมีความสำคัญอย่างมากต่อความเป็นอยู่ของประชาชนและการประกอบธุรกิจของอุตสาหกรรมต่าง
ๆ เนื่องจากหม้อแปลงไฟฟ้าเป็นผลิตภัณฑ์ที่ใช้ในระบบส่งและระบบจ่ายไฟฟ้า

การขยายตัวของอุตสาหกรรมหม้อแปลงไฟฟ้า จะขยายตัวตามความต้องการปริมาณไฟฟ้าที่เพิ่มสูงขึ้น
การขยายตัวของประชากร การขยายตัวทางเศรษฐกิจ และการขยายตัวของภาคอุตสาหกรรม
โดยผู้บริหารบริษัทฯได้ประเมินว่า ความต้องการไฟฟ้าที่เพิ่มขึ้น 1
เมกะวัตต์นั้นจะมีความต้องการใช้หม้อแปลงไฟฟ้ากำลัง (Power Transformer) ประมาณ 2
เมกะโวลต์แอมแปร์ (MVA) และมีความต้องการใช้หม้อแปลงไฟฟ้าระบบจำหน่าย (Distribution
Transformer) ประมาณ 4 เมกะโวลต์แอมแปร์ (MVA) เพื่อใช้ในระบบส่งและระบบจ่ายไฟฟ้า
ทั้งนี้การขยายตัวของอุตสาหกรรมหม้อแปลงไฟฟ้ายังรวมไปถึงตลาดของหม้อแปลงไฟฟ้าที่ซื้อเพื่อทดแทนหม้อแปลงไฟฟ้าเดิมอีกด้วย

แนวโน้มอุตสาหกรรมหม้อแปลงไฟฟ้าทั่วโลก

[]
จากการขยายตัวของอุตสาหกรรมหม้อแปลงไฟฟ้าที่สอดคล้องกับการขยายตัวของความต้องการพลังงานไฟฟ้า
ดังนั้นแนวโน้มความต้องการพลังงานไฟฟ้าในอนาคตจะทำให้ทราบถึงแนวโน้มของอุตสาหกรรมหม้อแปลงไฟฟ้าได้
ทั้งนี้ แนวโน้มความต้องการพลังงานไฟฟ้าทั่วโลกปี 2553 – 2573 จากการประมาณการของสถาบัน
Energy Information Administration (EIA) ประเทศสหรัฐอเมริกา เป็นดังนี้

รูปแนวโน้มความต้องการพลังงานไฟฟ้าทั่วโลก

ที่มา : สถาบัน Energy Information Administration (EIA) ประเทศสหรัฐอเมริกา

หมายเหตุ : ความต้องการทั่วโลกประกอบด้วย ความต้องการของกลุ่มประเทศอุตสาหกรรม
กลุ่มประเทศกำลังพัฒนา กลุ่มสหภาพโซเวียต และยุโรปตะวันออก
โดยกลุ่มประเทศกำลังพัฒนาประกอบด้วย ส่วนประเทศกำลังพัฒนาในแถบเอเชีย และ
ประเทศกำลังพัฒนาอื่นในแถบเอเชีย ตะวันออกกลาง อาฟริกา อเมริกากลางและอเมริกาใต้
ส่วนประเทศอุตสาหกรรมประกอบด้วย สหรัฐอเมริกา แคนาดา เม็กซิโก ยุโรปตะวันตก ญี่ปุ่น
ออสเตรียและนิวซีแลนด์ ส่วนประเทศกำลังพัฒนาในแถบเอเชีย ประกอบด้วย ประเทศจีน อินเดีย
และประเทศกำลังพัฒนาในแถบเอเชียอื่นๆ

จากข้อมูลความต้องการพลังงานไฟฟ้าทั่วโลก
จะเห็นได้ว่าทั่วโลกมีแนวโน้มความต้องการพลังงานไฟฟ้าทั่วโลกเพิ่มขึ้นจาก 14,781
พันล้านกิโลวัตต์ชั่วโมง ในปี 2546 เป็น 30,116 พันล้านกิโลวัตต์ชั่วโมง ในปี 2573
คิดเป็นการเพิ่มขึ้นเฉลี่ยประมาณร้อยละ 2.7 ต่อปี
โดยแนวโน้มความต้องการไฟฟ้าในประเทศที่กำลังพัฒนามีความต้องการไฟฟ้าสูงกว่าในประเทศในประเทศอุตสาหกรรมตั้งแต่ปี
2558 ซึ่งความต้องการไฟฟ้าสูงสุดส่วนใหญ่มาจากประเทศในแถบเอเชีย เช่น ประเทศจีน อินเดีย
และประเทศกำลังพัฒนาอื่นในแถบเอเชีย ซึ่งมีอัตราการเพิ่มต่อปีของการใช้ไฟฟ้า อยู่ที่ระดับ 4.8%,
4.6% และ4.4% ตามลำดับ ถ้าเปรียบเทียบกับอัตราการเพิ่มต่อปี
ของความต้องการใช้ไฟฟ้าในประเทศกำลังพัฒนาในแถบเอเชีย กับ ในประเทศอุตสาหกรรม
อยู่ที่ระดับ 4.7% และ1.5% ตามลำดับ
ดังนั้นบริษัทฯเล็งเห็นความสำคัญของตลาดหม้อแปลงไฟฟ้ากำลังของประเทศที่กำลังพัฒนาในแถบเอเชีย
โดยเฉพาะอย่างยิ่งในประเทศ อินเดีย มาเลเซีย เวียดนาม บูรไน ฯลฯ
ซึ่งเป็นประเทศที่มีอัตราเติบโตทางเศรษฐกิจที่ดี และประเทศในแถบเอเชียอื่นๆ
ที่ไม่สามารถผลิตหม้อแปลงเองได้ หรือต้องการหม้อแปลงไฟฟ้ากำลังที่มีคุณภาพและราคาที่เป็นธรรม
โดยใช้เป็นองค์ประกอบหนึ่งในการกำหนดทิศทางการขยายฐานลูกค้าในต่างประเทศทั้งในระยะสั้นและระยะยาว

รูปมูลค่าความต้องการหม้อแปลงไฟฟ้าแบ่งตามภูมิภาค

ล้านเหรียญสหรัฐ ล้านเหรียญสหรัฐ

[]

ที่มา: The Freedonia Group Inc.

จากข้อมูลแนวโน้มความต้องการพลังงานไฟฟ้าทั่วโลก
และปริมาณความต้องการหม้อแปลงไฟฟ้าทั่วโลก เห็นได้ว่ามีแนวโน้มการเติบโตที่สัมพันธ์กัน
ในขณะที่ความต้องการพลังงานไฟฟ้าทั่วโลกเพิ่มขึ้น
ความต้องการใช้หม้อแปลงไฟฟ้าก็จะเพิ่มขึ้นสูงด้วย
ซึ่งทำให้เห็นว่าอุตสาหกรรมหม้อแปลงไฟฟ้าทั่วโลกในอนาคตมีแนวโน้มที่เติบโตขึ้นอย่างต่อเนื่อง

ความต้องการพลังงานไฟฟ้าในประเทศ

ความต้องการพลังงานไฟฟ้าในประเทศไทยตั้งแต่ปี 2546
มีการขยายตัวในอัตราที่พิ่มขึ้นเมื่อเปรียบเทียบกับความต้องการพลังงานทั่วโลก
ความต้องการพลังงานไฟฟ้าในประเทศไทยนั้นขยายตัวตามการขยายตัวของประชากร
การขยายตัวทางเศรษฐกิจ และการขยายตัวของภาคอุตสาหกรรม ทั้งนี้
ประเทศไทยมีโครงสร้างกิจการไฟฟ้าและความต้องการใช้ไฟฟ้าดังนี้

โครงสร้างกิจการไฟฟ้าในประเทศ

โครงสร้างกิจการไฟฟ้าของประเทศไทยในปัจจุบัน เริ่มจากโรงผลิตไฟฟ้า
ซึ่งมีที่ตั้งอยู่ห่างไกลจากแหล่งใช้งานทำการผลิตกระแสไฟฟ้า
จากนั้นจะปรับแรงดันกระแสไฟฟ้าขึ้นด้วยหม้อแปลงไฟฟ้าแล้วส่งกระแสไฟฟ้าผ่านระบบส่งไฟฟ้าแรงสูงไปตามสายส่งแรงสูง
(Transmission Line) เมื่อเข้าใกล้บริเวณที่มีความต้องการใช้ไฟฟ้าหรือแหล่งชุมชน
จะทำการปรับแรงดันกระแสไฟฟ้าลงด้วยหม้อแปลงไฟฟ้าตามความเหมาะสม
แล้วส่งกระแสไฟฟ้าผ่านระบบจำหน่ายไปตามสายระบบจำหน่าย (Distribution Line)
และจะทำการปรับลดแรงดันกระแสไฟฟ้าให้เหมาะสมอีกครั้งก่อนจ่ายกระแสไฟฟ้าให้กับผู้ใช้ต่อไป
โครงสร้างกิจการไฟฟ้าในประเทศไทย แบ่งออกได้เป็น 3 ระบบ คือ

1. ระบบผลิต (Generation)

2. ระบบส่ง (Transmission)

3. ระบบจำหน่าย (Distribution)

ระบบผลิตไฟฟ้าส่วนใหญ่และระบบส่งไฟฟ้าทั้งหมดของประเทศไทยจะดำเนินการโดย
การไฟฟ้าผ่ายผลิต (กฟผ.) ส่วนระบบจำหน่ายจะอยู่ภายใต้การดำเนินการของการไฟฟ้านครหลวง
(กฟน.) และการไฟฟ้าส่วนภูมิภาค (กฟภ.) ซึ่ง กฟน.
จะจ่ายกระแสไฟฟ้าให้แก่ผู้ใช้ไฟฟ้าในเขตจังหวัดกรุงเทพ นนทบุรี และสมุทรปราการ ส่วน กฟภ.
จะจ่ายกระแสไฟฟ้าให้แก่ผู้ใช้ไฟฟ้าในเขตจังหวัดอื่น ๆ ที่เหลือทั้งหมด

สถิติพยากรณ์ความต้องการไฟฟ้า

[]

ที่มา : สถิติและพยากรณ์ความต้องการไฟฟ้า กุมภาพันธ์ 2553 ตามแผน PDP 2010

จากปริมาณการผลิตและซื้อพลังงานไฟฟ้าสูงสุดของประเทศไทย
หรืออีกนัยหนึ่งคือความต้องการไฟฟ้าสูงสุดของประเทศไทย
ตามแผนพัฒนากำลังผลิตไฟฟ้าของประเทศไทย พ.ศ. 2553-2573 (PDP 2010) ซึ่งในปี 2573
ค่าพยากรณ์ความต้องการไฟฟ้าสูงสุดเท่ากับ 52,890 เมกะวัตต์ ตามแผน และ
ความต้องไฟฟ้าสูงสุดในช่วง ปี 2553-2563 ที่ อัตราเพิ่มถัวเฉลี่ยในแต่ละปีจะอยู่ที่ 4.99%
และในช่วงปี 2564-2573 อัตราเพิ่มถัวเฉลี่ยจะอยู่ที่ 3.83% ถ้าดูในภาพรวมของอัตราเพิ่มถัวเฉลี่ย
ตั้งแต่ปี 2553-2573 จะอยู่ในอัตราที่ 4.2% เปรียบเทียบกับ อัตราถัวเฉลี่ยของ GDP Growth
Rate ในช่วงเวลาเดียวกัน อยู่ที่ 4.28%
ซึ่งความต้องการไฟฟ้าสูงสุดจะเปลี่ยนแปลงไปในทิศทางเดียวกันกับ
อัตราการเติบโตของผลผลิตมวลรวมภายในประเทศ (GDP)

ผลจากการปรับแผน PDP 2010 ทำให้ แนวโน้มความต้องการไฟฟ้าตั้งแต่ปี 2553 ถึง ปี 2556
อัตราเพิ่มถั่วเฉลี่ยเพิ่มขึ้นปีละ 3.93%
ซึ่งจะทำให้ความต้องการใช้หม้อแปลงเติบโตไปในทิศทางเดียวกันโดยเฉลี่ยเติบโตปีละ 4.75%
ซึ่งทางภาคราชการได้เตรียมงบประมาณในการจัดหาหม้อแปลงไฟฟ้า ประมาณ 2,000-2,200
ล้านบาท ในแต่ละปี เพื่อรองรับการขยายความต้องการใช้ไฟฟ้าตามแผน PDP 2010

แนวโน้มอุตสาหกรรมหม้อแปลงไฟฟ้าในประเทศไทย

สำหรับแนวโน้มอุตสาหกรรมหม้อแปลงไฟฟ้าในประเทศไทยนั้น
ได้เปลี่ยนโครงสร้างจากนำเข้ามาเป็น
อุตสาหกรรมเพื่อทดแทนการนำเข้าโดยผลิตเพื่อใช้ในประเทศและมีขีดความสามารถในการส่งออก
ซึ่งอัตราส่วนสำหรับผลิตเพื่อใช้ในประเทศและการส่งออกเปลี่ยนแปลงจาก 80:20 ในปี 2549
มาเป็น 70:30 ในปี 2550 และมีแนวโน้มการส่งออก สูงขึ้น
ทั้งนี้เพราะผู้ประกอบการสามารถเพิ่มศักยภาพในการผลิตทำให้มีผลิตภัณฑ์ที่หลากหลายและตอบสนองความต้องการของลูกค้าในต่างประเทศได้มากขึ้น
รวมถึงคุณภาพของผลิตภัณฑ์ก็เป็นที่ยอมรับในตลาดต่างประเทศเป็นอย่างดี

ยอดการใช้ไฟฟ้าของทั้งประเทศ 2549-2556

[]

ที่มา: EPPO

ในปี 2556 ภาวะการใช้ไฟฟ้าของทั้งประเทศมีการปรับตัวสูงขึ้นจาก 161,778 GWH ในปี 2555
มาเป็น 164,341 GWH ในปี 2556 หรือ เพิ่มขึ้น 1.6%
การเพิ่มส่วนใหญ่เป็นภาคอุตสาหกรรมทั้งในเขตนครหลวงและส่วนภูมิภาค คิดเป็น 44%
ของยอดการใช้ไฟฟ้าทั้งประเทศ ซึ่งแสดงถึงความต้องการในการใช้ไฟฟ้ายังคงมีอย่างต่อเนื่อง

ในปี 2556
ภาวะอุตสาหกรรมหม้อแปลงไฟฟ้าในประเทศและต่างประเทศในเริ่มปรับตัวดีขึ้นตั้งแต่ช่วงครึ่งปีหลัง
2555 และยังคงมีการแข่งขันสูงแต่ไม่รุนแรงเมื่อเปรียบเทียบกับครึ่งปีแรก 2555 ประกอบกับ
ผลจากการชนะประมูลของบริษัทย่อยในโครงการสายพานลำเลียงของโรงงานไฟฟ้าที่ประเทศลาว
ที่มูลค่างานประมาณ 450 ล้านบาท ระยะเวลาโครงการ 16 เดือน
ซึ่งได้เซ็นสัญญาในเดือนธันวาคม 2556 ทำให้ บริษัทฯและบริษัทย่อย มียอดรับคำสั่งซื้อทั้งสิ้น 2,536
ล้านบาท หรือเพิ่มขึ้น 17% จากปี 2555 และมีมูลค่างานคงเหลือ ณ.สิ้นปี 2556 ทั้งสิ้น 1,582
ล้านบาท หรือเพิ่มขึ้น 16% จากปีก่อน และรับรู้รายได้ 2,535 ล้านบาท และมีอัตรากำไรขั้นต้น
26.13 % เปรียบเทียบกับปีก่อน อยู่ที 1,956 ล้านบาท และ 19.50% ตามลำดับ

ในปี 2557 ความต้องการของตลาดหม้อแปลงไฟฟ้าปรับตัวสูงขึ้น ตามการเติบโตของ GDP
ของประเทศ บริษัทฯ คาดว่าความขัดแย้งทางการเมืองยังไม่ส่งผลกระทบในปี 2557
เนื่องจากทางบริษัทฯและบริษัทย่อยมีงานคงเหลือเพียงพอและมีมูลค่างานที่กำลังเสนอราคาและประมาณการของมูลค่าโครงการของทางภาคราชการที่ทางบริษัทฯ
จะเข้าประมูล มีมูลค่า 8,050 ล้านบาท ซึ่งคาดว่าจะเป็นยอดรับคำสั่งซื้อประมาณ 20%-25%
ซึ่งทำให้บริษัทฯและบริษัทย่อยสามารถเลือกตลาดที่มีกำไรสูงได้
และเพียงพอสำหรับเป้าหมายรายได้เติบโต 15%-20% จากปีก่อน
โดยยังคงรักษาอัตรากำไรขั้นนโยบาย 20%-25% อย่างไรก็ตาม
บริษัทฯยังคงเฝ้าติดตามสถานะการณ์บ้านเมืองอย่างใกล้ชิด และ
ปรับกลยุทธ์ให้เหมาะสมกับสถานการณ์ โดยขั้นต้นเพื่อเป็นการควบคุมผลกระทบในเรื่องนี้ ทางบริษัทฯ
ได้มีการปรับกลยุทธ์โดยกำลังดำเนินแผนการขยายฐานตลาดเดิมและบุกตลาดใหม่ในต่างประเทศ
โดยเฉพาะในกลุ่มประเทศ AEC และ Asia
โดยเน้นตลาดหม้แปลงไฟฟ้าชนิดพิเศษที่ต้องการออกแบบเฉพาะตามความต้องการของลูกค้าซึ่งเป็นตลาดที่มีกำไรสูง
รวมถึงการมุ่งเน้นโครงการที่เป็นโรงงานไฟฟ้า
ที่บริษัทฯสามารถตอบสนองความต้องการหม้อแปลงได้ทั้งหม้อแปลงไฟฟ้าระบบจำหน่ายและหม้อแปลงไฟฟ้าระบบกำลัง
ซึ่งบริษัทฯมีความเชียวชาญในการผลิตหม้อแปลงประเภทนี้ รวมถึง บริหารต้นทุนให้มีประสิทธิภาพ
และมาตราการอื่นๆ เพื่อควบคุมความเสี่ยงให้อยู่ในระดับที่ควบคุมได้
เพื่อให้มั่นใจว่าบริษัทฯดำเนินตามแผนงานอย่างมีการควบคุมที่เหมาะสม

2.2.2.2 การแข่งขัน

การแข่งขันในอุตสาหกรรมหม้อแปลงไฟฟ้านั้น ทางบริษัทฯ ได้แบ่งลักษณะตลาดออกเป็น
ตลาดของหม้อแปลงไฟฟ้าระบบจำหน่าย และตลาดหม้อแปลงไฟฟ้ากำลัง
โดยตลาดหม้อแปลงไฟฟ้าระบบจำหน่ายมีผู้ผลิตจำนวน 25 ราย ซึ่งเป็นบริษัทฯ ของคนไทยทั้งสิ้น
โดยมีคู่แข่งจำนวน 8 ราย ที่มีความสามารถในการผลิตและผ่านการทดสอบตามมาตรฐาน ISO
9000 มาตรฐานอุตสาหกรรม และ Short Circuit Test
นอกเหนือจากนั้นเป็นผู้ผลิตขนาดกลางและขนาดเล็ก ซึ่งมีจุดเด่นทางด้านราคาจำหน่ายเป็นหลัก
โดยกลุ่มลูกค้าของแต่ละขนาดของผู้ผลิตก็แตกต่างกันไป
ในขณะที่ตลาดของหม้อแปลงไฟฟ้ากำลังเป็นอุตสาหกรรมที่ต้องอาศัยความรู้ ความสามารถ
ความชำนาญ ประสบการณ์ ของผู้ผลิต และเทคโนโลยีที่ทันสมัยในการผลิต
รวมถึงการวิจัยและพัฒนาเป็นอย่างมาก เพื่อให้หม้อแปลงไฟฟ้าที่ผลิตมีคุณภาพสูง
และมีมาตรฐานตามเกณฑ์ที่กำหนด
รวมทั้งต้องการในเรื่องความมีเสถียรให้กับระบบไฟฟ้าของลูกค้าได้
จึงทำให้การเข้ามาของคู่แข่งรายใหม่เป็นไปได้ยาก ในปัจจุบัน บริษัทฯ
จัดเป็นผู้ผลิตและจำหน่ายหม้อแปลงไฟฟ้ารายเดียวที่ผลิตได้ทั้งหม้อแปลงไฟฟ้ากำลังและหม้อแปลงไฟฟ้าระบบจำหน่าย
โดยบริษัทฯเป็นผู้ผลิตหม้อแปลงไฟฟ้ากำลัง 1 ใน 3 รายในประเทศ สำหรับขนาดไม่เกิน 100 MVA
230 kV และเป็นผู้ผลิต 1 ใน 2 ที่ผลิตหม้อแปลงไฟฟ้ากำลังขนาดตั้งแต่ 100-300 MVA 230 kV.

สำหรับตลาดต่างประเทศ เนื่องจากบริษัทฯ มีความสามารถในการผลิตหม้อแปลงไฟฟ้ากำลัง ระบบ
230 KV โดยเริ่มผลิตจำหน่ายให้ลูกค้าในประเทศแล้ว
จึงทำให้สามารถขยายตลาดหม้อแปลงไฟฟ้ากำลังขนาดเดียวกันกันนี้เข้าสู่ตลาดประเทศเวียดนาม
อินเดีย ศรีลังกา และ ปากีสถาน ซึ่งมีมูลค่าตลาดหลายร้อยล้านเหรียญสหรัฐอเมริกา
ในขณะที่ตลาดเดิมที่เป็นเป้าหมายของบริษัทฯ ทั้งหม้อแปลงไฟฟ้าระบบจำหน่าย
และหม้อแปลงไฟฟ้ากำลังขนาดใหญ่ไม่เกิน 132 KV ของบริษัทฯ
ยังคงสามารถรักษาตลาดที่ครอบคลุมประเทศ เวียดนาม มาเลเชีย สิงคโปร์ บูรไน ฟิลิปปินส์
อินเดีย เนปาล ศรีลังกา และออสเตรเลีย
ตลอดจนได้รับการยอมรับจากบริษัทข้ามชาติในการนำหม้อแปลงไฟฟ้าของบริษัทฯ
เข้าร่วมโครงการขนาดใหญ่ เช่น โครงการปิโตรเคมีในประเทศต่างๆ ทั้งของ Fuji Electric
System Co., Ltd และ Samsung Co., Ltd., ซึ่งแสดงถึงศักยภาพในการแข่งขันของบริษัทฯ
ในระดับนานาชาติ ซึ่งเป็นไปตามนโยบายของบริษัทฯ ที่ตั้งเป้าหมายในการส่งออก
ให้มีสัดส่วนร้อยละ 30-35% ของยอดขายรวม

2.2.2.3 ศักยภาพในการแข่งขัน

จากประสบการณ์ ความรู้ ความสามารถ
และความชำนาญของบริษัทฯในอุตสาหกรรมหม้อแปลงไฟฟ้าที่มีมาอย่างยาวนานและต่อเนื่อง
ทำให้บริษัทฯถือได้ว่าเป็นหนึ่งในผู้นำของอุตสาหกรรมหม้อแปลงไฟฟ้าในประเทศ
จากการมุ่งเน้นความเป็นเลิศทางด้านผลิตภัณฑ์และบริการ ทำให้สินค้าของบริษัทฯมีคุณภาพสูง
เป็นที่ยอมรับอย่างกว้างขวางและได้รับความไว้วางใจจากลูกค้า
รวมทั้งปัจจัยตลาดที่เติบโตอย่างต่อเนื่อง ทำให้บริษัทฯมีศักยภาพสูงในการแข่งขัน
ซึ่งปัจจัยที่ส่งผลต่อศักยภาพในการแข่งขันของบริษัทฯมีดังนี้

(1) บริษัทฯได้รับการถ่ายทอดเทคโนโลยีการผลิตจาก Siemens Transformers Austria
GmbH & Co KG (VA TECH EBG Transformatoren GmbH & Co) ประเทศออสเตรีย
และบริษัท Fuji Electric Systems Co., Ltd จำกัด ประเทศญี่ปุ่น
ซึ่งเป็นผู้ผลิตหม้อแปลงไฟฟ้าชั้นนำของโลก พร้อมกับการพัฒนาด้าน

เทคโนโลยีการผลิตและการออกแบบอย่างต่อเนื่อง จนบุคลากรของบริษัทฯ มีความรู้ ความสามารถ
และเชี่ยวชาญในการผลิตได้ด้วยตนเอง ซึ่งช่วยในการประหยัดค่าใช้จ่ายในการผลิต
การลดปริมาณการสูญเสียในกระบวนการผลิต และการพัฒนาคุณภาพผลิตภัณฑ์

(2) บริษัทฯได้รับการรับรองความสามารถของห้องปฏิบัติการสอบเทียบและห้องปฏิบัติการทดสอบ
ตาม มอก. 17025-2543 (2000) จากสำนักงานมาตรฐานอุตสาหกรรม กระทรวงอุตสาหกรรม
โดยบริษัทฯเป็นผู้ผลิตหม้อแปลงไฟฟ้าในประเทศไทยรายแรกที่ได้รับมาตรฐานดังกล่าว

(3) บริษัทฯได้รับความไว้วางใจจาก การไฟฟ้าฝ่ายผลิต (กฟผ.) การไฟฟ้าส่วนภูมิภาค (กฟภ.)
และการไฟฟ้านครหลวง (กฟน.)
ในคุณภาพของหม้อแปลงไฟฟ้าที่ได้มาตรฐานของบริษัทฯมาเป็นระยะเวลากว่า 20 ปี

(4) บริษัทฯมีการให้บริการการบำรุงรักษาและซ่อมแซมหม้อแปลงไฟฟ้าตลอด 24 ชั่วโมง
เพื่อรองรับความต้องการและให้ความสะดวกแก่ลูกค้า

(5) บริษัทฯได้รับการรับรองมาตรฐาน ดังต่อไปนี้

5.1 ISO 9001 Version 2000 จาก MASCI สำหรับการออกแบบ และการพัฒนา
การผลิตหม้อแปลงไฟฟ้ากำลังและหม้อแปลงไฟฟ้าระบบจำหน่าย

5.2 ได้รับการรับรองมาตรฐาน ผลิตภัณฑ์อุตสาหกรรมแห่งประเทศไทย มอก.384-2543
จากสำนักงานมาตรฐานแห่งประเทศไทย
ซึ่งปัจจุบันบริษัทฯเป็นบริษัทเดียวในประเทศไทยที่ผลิตได้ทั้งหม้อแปลงไฟฟ้ากำลังและหม้อแปลงระบบจำหน่าย

5.3 รางวัลผู้ส่งออกสินค้าและบริการดีเด่น (Prime Minister Export Award) ปี 2551
ในฐานะผู้ส่งออกแบรนด์ของตัวเองดีเด่น (Thai-Owned Brand) จากท่านนายกรัฐมนตรี
นอกเหนือจากรางวัลผู้ส่งออกสินค้าไทยดีเด่น (Prime Minister’s Export Award) ปี 2542
และสัญลักษณ์ตราสินค้าไทย (Thailand’s Brand) ปี 2542 จากกรมส่งเสริมการส่งออก
กระทรวงพาณิชย์

5.4 TIS/OHSA 18001 ในด้านระบบจัดการ อาชีวะอนามัย และความปลอดภัยในการทำงาน จาก
สถาบันรับรองมาตรฐาน ISO เมื่อวันที่ 11 กันยายน 2552

5.5 ในเดือน พฤศจิกายน 2553 บริษัทฯ
ได้รับใบอนุญาติแสดงเครื่องหมายมาตรฐานผลิตภัณฑ์อุตสาหกรรม มอก. 384-2543
ครอบคลุมผลิตภัณฑ์หม้อแปลงไฟฟ้าทุกขนาดของบริษัทฯ โดยเฉพาะอย่างยิ่งหม้อแปลงไฟฟ้าขนาด 300
MVA 230 kV ที่บริษัทฯ มีความภาคภูมิใจที่เป็น 1 ใน 2 บริษัทที่สามารถผลิตได้ในประเทศ

2.3 การจัดหาผลิตภัณฑ์และบริการ

วัตถุดิบ

บริษัทฯให้ความสำคัญด้านการบริหารจัดการวัตถุดิบเป็นอย่างมาก
ซึ่งการจัดซื้อวัตถุดิบบริษัทฯจะมุ่งเน้น ด้านคุณภาพวัตถุดิบ และระยะเวลาในการจัดส่งวัตถุดิบเป็นหลัก
ส่วนราคาจะเป็นปัจจัยที่บริษัทฯใช้พิจารณาประกอบ

ปัจจัยที่สำคัญต่อการบริหารวัตถุดิบคือ ความมีศักยภาพของผู้จัดจำหน่ายวัตถุดิบว่า
สามารถจัดส่งวัตถุดิบที่ดีมีคุณภาพ ได้มาตรฐาน และส่งมอบได้ตรงตามกำหนดเวลา
ดังนั้นเพื่อให้ได้ผู้จำหน่ายที่ดีที่สุด บริษัทฯจึงได้จัดทำทะเบียนผู้จัดจำหน่ายวัตถุดิบขึ้น
เพื่อใช้ในการประเมินศักยภาพของผู้จำหน่ายแต่ละราย นอกจากนี้ เพื่อให้ได้วัตถุดิบที่มีคุณภาพดี
ตรงตามความต้องการ บริษัทฯจึงได้กำหนดคุณสมบัติและมาตรฐานของวัตถุดิบแต่ละประเภท
ไว้ให้ผู้จัดจำหน่ายใช้เป็นเกณฑ์ในการจัดเตรียมวัตถุดิบให้กับบริษัทฯ
ซึ่งการจัดทำทะเบียนผู้จัดจำหน่ายและการกำหนดมาตรฐานวัตถุดิบนั้น
ส่งผลดีอย่างมากในการบริหารจัดการวัตถุดิบ

จากการที่ผลิตภัณฑ์หม้อแปลงไฟฟ้าของบริษัทฯที่ผลิตตามคำสั่งซื้อของลูกค้า (Made to Order)
ซึ่งการผลิตของหม้อแปลงไฟฟ้าในแต่ละประเภทจะใช้ระยะเวลาในการผลิตที่แตกต่างกันออกไป
ดังนั้นบริษัทฯจึงต้องทำการวางแผนการผลิต
ซึ่งแผนดังกล่าวจะช่วยให้บริษัทฯกำหนดช่วงเวลาที่จะสั่งซื้อ จัดส่ง
และใช้วัตถุดิบในแต่ละชนิดได้อย่างเหมาะสม เนื่องจากการจัดซื้อวัตถุดิบในแต่ละช่วงเวลานั้น
จะมีต้นทุนที่ต่างกัน
นอกจากนี้แผนการวางแผนการผลิตยังช่วยกำหนดวันในการจัดส่งสินค้าที่แน่นอนได้อีกด้วย
ดังนั้นการบริหารการจัดซื้อวัตถุดิบจึงเป็นสิ่งที่สำคัญอย่างมากในการคำนวณต้นทุนทั้งของวัตถุดิบที่จะต้องสั่งซื้อมาเพื่อผลิตตามแผนการผลิต
และเพื่อการเสนอราคาให้กับลูกค้า
และจากการบริหารจัดการวัตถุดิบที่มีประสิทธิภาพจะส่งผลให้บริษัทฯรักษาระดับอัตรากำไรขั้นต้นตามที่กำหนดได้
ประกอบกับประสบการณ์ของผู้บริหารที่มีมาอย่างยาวนานต่อเนื่อง
และการมีความสัมพันธ์ที่ดีกับผู้จัดจำหน่ายวัตถุดิบ
รวมทั้งการติดตามการเปลี่ยนแปลงของราคาวัตถุดิบอย่างใกล้ชิด
ส่งผลสามารถประเมินสถานการณ์และแนวโน้มของราคาวัตถุดิบแต่ละชนิดได้ในระดับหนึ่ง

บริษัทจัดซื้อวัตถุดิบจากทั้งในประเทศและต่างประเทศ โดยยอดการสั่งซื้อในปี 2554, 2555 และ
2556 แสดงดังตาราง

  -------------- ---------- --------- --------- --------- ---------- ---------
  วัตถุดิบ          2554                 2555                2556       

                 ล้านบาท     ร้อยละ     ล้านบาท    ร้อยละ     ล้านบาท     ร้อยละ

  ในประเทศ       717.44     60.66     535.54    60.13     699.76     54.53

  ต่างประเทศ      465.22     39.34     355.08    39.87     583.53     45.47

  รวม            1,182.66   100.00    890.62    100.00    1,283.29   100.00
  -------------- ---------- --------- --------- --------- ---------- ---------

วัตถุดิบหลักสำหรับใช้ในการผลิตของบริษัทฯ คือ เหล็กซิลิคอน ลวดทองแดงพันฉนวน
ตัวถังหม้อแปลงไฟฟ้า น้ำมันหม้อแปลงไฟฟ้า และอุปกรณ์แรงดัน
ซึ่งมีมูลค่าการจัดซื้อวัตถุดิบหลักแต่ละประเภทดังนี้

  ----------------- --------- -------- --------- --------- --------- ---------
  วัตถุดิบ             2554               2555                2556      

                    ล้านบาท    ร้อยละ    ล้านบาท    ร้อยละ     ล้านบาท    ร้อยละ

  เหล็กซิลิคอน         239.70    20.27    115.12    12.93     167.82    13.08

  ลวดทองแดงพันฉนวน   438.59    37.08    294.37    33.05     388.38    30.26

  ตัวถังหม้อแปลงไฟฟ้า   190.61    16.12    146.04    16.40     243.50    18.97

  น้ำมันหม้อแปลงไฟฟ้า   96.85     8.19     84.47     9.48      118.11    9.20

  อุปกรณ์ปรับแรงดัน     59.07     4.99     57.11     6.41      84.79     6.61
  ----------------- --------- -------- --------- --------- --------- ---------

(1) เหล็กซิลิคอน (Silicon)

เหล็กซิลิคอนเป็นส่วนประกอบของเหล็กแกนหม้อแปลงไฟฟ้า โดยทั่วไป
บริษัทฯจะสั่งซื้อจากต่างประเทศทั้งหมด เนื่องจากประเทศไทยไม่สามารถผลิตได้ ในปี 2556
บริษัทฯมีสัดส่วนการสั่งซื้อเหล็กซิลิคอนคิดเป็นร้อยละ 13.08 ของยอดซื้อวัตถุดิบ
ราคาเหล็กซิลิคอนในปี 2556 อยู่ที่ 1.8 – 2.33 USD/kg เปรียบเทียบกับปี 2555 อยู่ที่ 2.44 –
3.59 USD/kg บริษัทฯทำการสั่งซื้อจากผู้จัดจำหน่ายทั้งในและต่างประเทศจำนวน 3 ราย และ 3
ราย ตามลำดับ ผู้จัดจำหน่ายในต่างประเทศ จะอยู่ที่ เยอรมัน ญี่ปุ่น และ เกาหลี
ซึ่งปริมาณการจำหน่ายของผู้จัดจำหน่ายเหล็กซิลิคอนทั้ง 3 รายนี้รวมกันประมาณร้อยละ 90
ของปริมาณการจำหน่ายทั่วโลกต่อปี
บริษัทฯและผู้จัดจำหน่ายแต่ละรายมีความสัมพันธ์อันดีต่อกันมาเป็นระยะเวลายาวนาน
ส่งผลให้ได้วัตถุดิบที่มีคุณภาพดีได้มาตรฐาน และได้รับตรงตามเวลาที่กำหนด

การจัดหาเหล็กซิลิคอน
บริษัทฯจะทำการจองวัตถุดิบล่วงหน้าตามปริมาณความต้องการใช้รวมทั้งปีตามแผนการผลิต
ซึ่งผู้จัดจำหน่ายจะทยอยส่งวัตถุดิบให้ตามปริมาณที่กำหนด
สำหรับราคาที่ผู้จัดจำหน่ายวัตถุดิบเสนอให้จะตกลงราคาเป็นราย 3 เดือน หรือ 6 เดือน
ขึ้นกับระดับความผันผวนของราคา
จากการจัดซื้อดังกล่าวส่งผลให้บริษัทฯสามารถประเมินราคาเหล็กซิลิคอนตามแผนการผลิตที่วางไว้ได้

  --------------------------------------- --------- ----------- -----------
  รายการ                                  ปี 2554    ปี 2555      ปี 2556

  สัดส่วนการซื้อเหล็กซิลิคอนของผู้จัดจำหน่ายรายใหญ่ ( -         -           -
  ร้อยละ )                                                       

  จำนวนผู้จัดจำหน่ายเหล็กซิลิคอน ( ราย)          -         -           -
  --------------------------------------- --------- ----------- -----------

หมายเหตุ : ผู้จัดนำหน่ายเหล็กซิลิคอนรายใหญ่ หมายถึง
ผู้จัดจำหน่ายที่มีสัดส่วนการสั่งซื้อเกินร้อยละ 10 ของยอดซื้อวัตถุดิบ

ในปี 2556 บริษัทฯไม่มีการซื้อเหล็กซิลิคอนจากผู้จัดจำหน่ายเกินกว่าร้อยละ 10 ของยอดซื้อวัตถุดิบ

(2) ลวดทองแดงพันฉนวน

ลวดทองแดงพันฉนวนเป็นวัตถุดิบหลักสำคัญที่บริษัทฯใช้ในการผลิตคอยล์
ซึ่งเป็นส่วนประกอบที่สำคัญของหม้อแปลงไฟฟ้า ใน ปี 2556
บริษัทฯมียอดการสั่งซื้อลวดทองแดงพันฉนวนร้อยละ 30.26 ของยอดซื้อวัตถุดิบ
โดยมีการสั่งซื้อลวดทองแดงพันฉนวนจากทั้งในประเทศและต่างประเทศในสัดส่วนประมาณร้อยละ 39
และร้อยละ 61 ตามลำดับ สำหรับลวดทองแดงพันฉนวนที่ทำการสั่งซื้อในประเทศนั้น
ส่วนใหญ่จะนำมาใช้ผลิตคอยล์สำหรับผลิตหม้อแปลงไฟฟ้าระบบจำหน่าย
ส่วนลวดทองแดงพันฉนวนที่สั่งเข้ามาจากต่างประเทศส่วนใหญ่จะนำมาเพื่อผลิตคอยล์สำหรับหม้อแปลงไฟฟ้ากำลัง
สาเหตุที่ต้องสั่งซื้อจากต่างประเทศ เนื่องจากคุณภาพของลวดทองแดงพันฉนวนที่ผลิตได้ในประเทศนั้น
ยังไม่ได้มาตรฐานที่บริษัทฯกำหนดในการนำมาใช้ผลิตหม้อแปลงไฟฟ้ากำลัง

ราคาลวดทองแดงพันฉนวนเปลี่ยนแปลงโดยตลอด
ส่งผลให้ผู้จัดจำหน่ายวัตถุดิบไม่สามารถยืนราคาวัตถุดิบนี้ได้
บริษัทฯจึงมีการติดตามราคาวัตถุดิบอย่างใกล้ชิด โดยอาศัยแหล่งข้อมูลที่เชื่อถือได้ เช่น Website
ของ London Metal Exchange และจากผู้จัดจำหน่ายวัตถุดิบ ทั้งนี้
หากบริษัทฯได้รับคำสั่งซื้อจากลูกค้า
บริษัทฯจะดำเนินการสั่งซื้อลวดทองแดงพันฉนวนทั้งหมดที่จะใช้ในการผลิตหม้อแปลงไฟฟ้ากับผู้จัดจำหน่ายวัตถุดิบ
เพื่อลดความเสี่ยงด้านราคาลวดทองแดงผันผวน

บริษัทฯสั่งซื้อลวดทองแดงพันฉนวนจากผู้จัดจำหน่ายในประเทศจำนวน 6 ราย
และจากผู้จัดจำหน่ายต่างประเทศจำนวน 4 ราย ซึ่งอยู่ในประเทศ มาเลเซีย เกาหลี อิตาลี
และเวียดนาม

  --------------------------------------------- -------- ------- --------
  รายการ                                        ปี 2554   ปี 2555  ปี 2556

  สัดส่วนการซื้อลวดทองแดงพันฉนวน ของผู้จัดจำหน่ายรายใหญ่  -        10.01   -
  ( ร้อยละ )                                                      

  จำนวนผู้จัดจำหน่ายลวดทองแดงพันฉนวน ( ราย)          -        1       -
  --------------------------------------------- -------- ------- --------

หมายเหตุ : ผู้จัดนำหน่ายลวดทองแดงพันฉนวนรายใหญ่ หมายถึง
ผู้จัดจำหน่ายที่มีสัดส่วนการสั่งซื้อเกินร้อยละ 10 ของยอดซื้อวัตถุดิบ

(3) ตัวถังหม้อแปลงไฟฟ้า

ตัวถังหม้อแปลงไฟฟ้าผลิตจากเหล็กแผ่นเป็นองค์ประกอบหลัก
บริษัทฯได้สั่งซื้อตัวถังหม้อแปลงไฟฟ้าทั้งหมดจากภายในประเทศ โดยสั่งซื้อจากบริษัท ไทยฟิน จำกัด
(บริษัทย่อย) ไทยคอร์รูเกท จำกัด (บริษัทที่เกี่ยวข้อง บริษัทฯถือหุ้นในสัดส่วนร้อยละ 9.99
ของทุนจดทะเบียนชำระแล้ว) รวมทั้งสั่งซื้อจากผู้ผลิตรายอื่นในประเทศอีกประมาณ 4 ราย รวมเป็น
6 ราย และต่างประเทศ อีก 2 ราย ทั้งนี้ โดยมีบริษัท ไทยฟิน จำกัด เป็นบริษัทย่อย
เพื่อให้บริษัทฯมีความมั่นใจว่าจะสามารถผลิตหม้อแปลงไฟฟ้าในกรณีเร่งด่วนได้
โดยบริษัทฯมีนโยบายในการสั่งซื้อตัวถังหม้อแปลงไฟฟ้าจากผู้ผลิตที่สามารถส่งได้ตามเวลาที่บริษัทฯกำหนด
ในปี 2556 บริษัทฯมีสัดส่วนการสั่งซื้อตัวถังหม้อแปลงไฟฟ้าร้อยละ 18.97 ของยอดซื้อวัตถุดิบ
ตัวถังหม้อแปลงไฟฟ้าที่บริษัทฯสั่งซื้อมาไม่ว่าจะมาจากผู้ผลิตรายใด
ต้องผ่านมาตรฐานที่บริษัทฯกำหนดและเหมาะสมกับกรรมวิธีการผลิตและเทคโนโลยีการผลิตของบริษัทฯ
ตัวถังหม้อแปลงไฟฟ้าที่สั่งซื้อนั้นจึงมีคุณภาพที่ได้มาตรฐานเดียวกัน

ราคาตัวถังหม้อแปลงไฟฟ้าจะไม่ผันผวนมากนัก
โดยบริษัทฯดำเนินการให้ผู้จัดจำหน่ายแจ้งการเปลี่ยนแปลงราคาวัตถุดิบล่วงหน้า
ทั้งนี้บริษัทฯมีการติดตามความเคลื่อนไหวของราคาและประเมินสถานการณ์ของราคาวัตถุดิบประเภทดังกล่าวอย่างสม่ำเสมอ

(4) น้ำมันหม้อแปลงไฟฟ้า

บริษัทฯสั่งซื้อจากผู้จัดจำหน่ายรายใหญ่ในประเทศรวม 2 ราย
ซึ่งเป็นบริษัทจัดจำหน่ายน้ำมันชั้นนำในประเทศ โดยบริษัทฯจะสั่งซื้อน้ำมันหม้อแปลงไฟฟ้า
ตามปริมาณการสั่งซื้อที่ต้องการตามแผนการผลิตที่จัดทำไว้
บริษัทฯดำเนินการติดตามความเคลื่อนไหวของราคาอย่างสม่ำเสมอ
พร้อมกันนั้นผู้จัดจำหน่ายจะแจ้งราคาให้ทราบล่วงหน้าด้วยเช่นกัน ในปี 2556
บริษัทฯมีสัดส่วนการซื้อน้ำมันร้อยละ 9.20 ของยอดซื้อวัตถุดิบ

(5) อุปกรณ์ปรับแรงดัน (OLTC : Onload Tab Changer)

อุปกรณ์ปรับแรงดันเป็นส่วนประกอบในหม้อแปลงไฟฟ้า
ซึ่งใช้ในการปรับเปลี่ยนระดับแรงดันไฟฟ้าในขณะที่หม้อแปลงไฟฟ้ากำลังจ่ายไฟ
บริษัทฯนำเข้าอุปกรณ์แรงดันจากต่างประเทศทั้งหมด ในปี 2556 บริษัทฯมีสัดส่วนการสั่งซื้อร้อยละ
6.61 ของยอดซื้อวัตถุดิบ บริษัทฯจะทำการสั่งซื้อจากผู้จัดจำหน่ายรายใหญ่ในต่างประเทศจำนวน 2
ราย ซึ่งอยู่ในประเทศเยอรมัน และประเทศสิงคโปร์

ทั้งนี้ ในปี 2556 บริษัทฯไม่มีสัดส่วนการซื้อ ตัวถังหม้อแปลงไฟฟ้า น้ำมันหม้อแปลงไฟฟ้า
และอุปกรณ์ปรับแรงดันจากผู้จัดจำหน่ายรายใดรายหนึ่งเกินกว่าร้อยละ 10 ของยอดซื้อวัตถุดิบ ทั้งนี้
หากผู้จัดจำหน่ายวัตถุดิบมีวัตถุดิบไม่เพียงพอต่อความต้องการใช้
บริษัทฯสามารถสั่งซื้อจากผู้จัดจำหน่ายรายอื่นๆ ในตลาดโลกได้

4.  สัญญาสำคัญที่เกี่ยวข้องในการดำเนินธุรกิจ

    1.  สัญญาระหว่างบริษัทฯกับ Fuji Electric Systems Co., Ltd. ประเทศญี่ปุ่น

+---------------+------------------------------------------------------+
| ชื่อสัญญา        | Technical Assistant Agreement                        |
+---------------+------------------------------------------------------+
| วันเริ่มต้นสัญญา   | 23 กุมภาพันธ์ 2549                                      |
+---------------+------------------------------------------------------+
| วันหมดสัญญา     | 23 กุมภาพันธ์ 2554 (ไม่ต่ออายุสัญญา)                        |
+---------------+------------------------------------------------------+
| สา            | - เป็นสัญญาในการให้ความช่วยเหลือจาก Fuji Electric Systems |
| ระสำคัญของสัญญา | Co., Ltd. ด้านเทคนิคในการผลิตและการออกแบบหม้อแปลงไฟฟ้า    |
|               | โดยมีหม้อแปลงประเภทต่างๆ ได้แก่                           |
|               |                                                      |
|               | 1. หม้อแปลงไฟฟ้ากำลัง (Power Transformer) กำลังไฟฟ้าสูงสุด  |
|               | 30,000 กิโลโวลต์แอมแปร์ (kVA) แรงดันไฟฟ้าไม่เกิน 33 กิโลโวลต์ |
|               | (kV)                                                 |
|               |                                                      |
|               | 2. หม้อแปลงไฟฟ้าระบบจำหน่ายประเภท Rectifier Transformer |
|               | กำลังไฟฟ้าสูงสุด 10,000 กิโลโวลต์แอมแปร์ (kVA)              |
|               | แรงดันไฟฟ้าไม่เกิน 33 กิโลโวลต์ (kV)                       |
|               |                                                      |
|               | 3. หม้อแปลงไฟฟ้าระบบจำหน่ายประเภท Induction Furnace     |
|               | Transformer กำลังไฟฟ้าสูงสุด 5,000 กิโลโวลต์แอมแปร์ (kVA)   |
|               | แรงดันไฟฟ้าไม่เกิน 22 กิโลโวลต์ (kV)                       |
|               |                                                      |
|               | - บริษัทฯ สามารถจำหน่ายผลิตภัณฑ์หม้อแปลงไฟฟ้าไปยังประเทศไทย   |
|               | มาเลเซีย และสิงคโปร์ โดยไม่ต้องขออนุญาต                    |
|               | สำหรับประเทศที่ต้องขออนุญาต ได้แก่ ฟิลิปปินส์ บรูไน เวียดนาม      |
|               | อินโดนีเซีย พม่า ลาว และกัมพูชา                            |
|               |                                                      |
|               | - ค่าใช้จ่ายตามสัญญา ประกอบด้วย ค่าใช้จ่ายรายปี               |
|               | และค่าใช้จ่ายในการฝึกอบรม เช่น ค่าเดินทาง ค่าที่พัก             |
+---------------+------------------------------------------------------+
| การบอกเลิกสัญญา | คู่สัญญาฝ่ายใดฝ่ายหนึ่งกระทำการละเมิดข้อตกลงตามสัญญาที่ระบุไว้     |
|               | และไม่ได้มีการแก้ไขการกระทำดังกล่าวภายใน 60 วัน             |
|               | นับจากมีการแจ้งเป็นลายลักษณ์อักษร                           |
+---------------+------------------------------------------------------+

2.  สัญญาระหว่างบริษัทฯกับ Siemens Transformers Austria GmbH & Co KG ( VA
    TECH EBG Transformatoren GmbH & Co) ประเทศออสเตรีย

+---------------+------------------------------------------------------+
| ชื่อสัญญา        | License Contract                                     |
+---------------+------------------------------------------------------+
| วันเริ่มต้นสัญญา   | 30 สิงหาคม 2548 (บริษัทเริ่มสัญญาเมื่อวันที่ 14 มกราคม 2537)    |
+---------------+------------------------------------------------------+
| วันหมดสัญญา     | 21 พฤศจิกายน 2557 (เป็นการขยายอายุสัญญาครั้งที่ 7)           |
+---------------+------------------------------------------------------+
| สา            | - เป็นสัญญาการให้ใช้ลิขสิทธิ์หม้อแปลงไฟฟ้ากำลัง (Power          |
| ระสำคัญของสัญญา | Transformer) ของ Siemens Transformers Austria GmbH & |
|               | Co KG ( VA TECH EBG Transformatoren GmbH & Co)       |
|               | เพื่อผลิตและจำหน่ายหม้อแปลงไฟฟ้ากำลัง กำลังไฟฟ้าตั้งแต่ 20 – 300 |
|               | เมกะโวลต์แอมแปร์ (MVA) แรงดันไฟฟ้าตั้งแต่ 66 - 230 กิโลโวลต์  |
|               | (kV)                                                 |
|               |                                                      |
|               | -                                                    |
|               | บริษัท                                                 |
|               | ฯได้รับอนุญาตให้ผลิตและจำหน่ายหม้อแปลงไฟฟ้ากำลังภายใต้ลิขสิทธิ์ของ |
|               | Siemens Transformers Austria GmbH & Co KG ( VA TECH  |
|               | EBG Transformatoren GmbH & Co)เพียงรายเดียวในประเทศไทย |
|               | โดยสามารถจำหน่ายได้ในประเทศไทย มาเลเซีย สิงค์โปร์ อินโดนีเซีย |
|               | บรูไน ฟิลิปปินส์ กัมพูชา ลาว และเวียดนาม                     |
|               | แต่สำหรับประเทศออสเตรียและประเทศอื่นๆจะต้องได้รับการตกลงจาก  |
|               | Siemens Transformers Austria GmbH & Co KG ( VA TECH  |
|               | EBG Transformatoren GmbH & Co) ก่อน และมีสิทธิติดข้อความ   |
|               | “License EBG -Linz/Austria” บนผลิตภัณฑ์                 |
|               |                                                      |
|               | - บริษัทฯ และ Siemens Transformers Austria GmbH & Co   |
|               | KG ( VA TECH EBG Transformatoren GmbH & Co)          |
|               | มีสิทธิที่จะ                                              |
|               | ผลิตหม้อแปลงไฟฟ้าที่ได้รับการพัฒนาหรือเปลี่ยนแปลงโดยฝ่ายใดฝ่ายหนึ่ง |
|               | โดยอยู่ภายใต้ขอบเขตของสัญญาฉบับนี้                          |
|               | ซึ่งหากมีการพัฒนาหรือเปลี่ยนแปลงดังกล่าวเกิดขึ้น                 |
|               | ต้องแจ้งให้อีกฝ่ายทราบทันที                                 |
|               | ทั้งนี้ก                                                 |
|               | ารเปลี่ยนแปลงที่มีผลกระทบกับลักษณะและหรือคุณภาพของหม้อแปลงไฟฟ้า |
|               | บริษัทฯจะต้องได้รับอนุญาตจาก Siemens Transformers Austria  |
|               | GmbH & Co KG ( VA TECH EBG Transformatoren GmbH &    |
|               | Co)ก่อน                                               |
|               |                                                      |
|               | - ถ้าบริษัทฯบกพร่องในการปฏิบัติตามวิธีการผลิตของ Siemens       |
|               | Transformers Austria GmbH & Co KG ( VA TECH EBG      |
|               | Transformatoren GmbH & Co)ภายในช่วงระยะเวลา 2 ปี       |
|               | นับจากวันที่ได้รับแจ้งเป็นลายลักษณ์อักษร Siemens Transformers   |
|               | Austria GmbH & Co KG ( VA TECH EBG Transformatoren   |
|               | GmbH & Co) มีสิทธิที่จะเรียกคืนเอกสารทั้งหมดที่ส่งให้บริษัทฯ        |
|               | ยกเลิกสัญญาฉบับนี้ โดยทำเป็นลายลักษณ์อักษร และบริษัทฯ           |
|               | จะไม่มีสิทธิผลิตสินค้าภายใต้ลิขสิทธินี้ได้อีกต่อไป                   |
|               |                                                      |
|               | - ค่าใช้จ่ายตามสัญญา ประกอบด้วย (1) ค่าออกแบบผลิตภัณฑ์        |
|               | ซึ่งจะตัดจำหน่ายในระยะเวลา 5 ปี (2) ค่าธรรมเนียมจากยอดขาย   |
|               | ซึ่งแปรผันตามยอดขายผลิตภัณฑ์ที่ใช้ลิขสิทธิ์ฉบับนี้ และ (3)           |
|               | ค่าใช้จ่ายในการฝึกอบรม (ถ้ามี)                             |
+---------------+------------------------------------------------------+
| การบอกเลิกสัญญา | - การต่อสัญญาต้องแจ้งล่วงหน้า 3 เดือนก่อนวันหมดสัญญา           |
|               | และแม้ว่าหมดสัญญาแล้ว                                    |
|               | บริษัทฯมีสิทธิที่จะนำความรู้ที่ได้รับถ่ายทอดไปพัฒนาใช้ต่อได้           |
|               |                                                      |
|               | -   คู่สัญญาฝ่ายใดฝ่ายหนึ่งกระทำการละเมิดข้อตกลงตามสัญญาที่ระบุไว้ |
|               |     และไม่ได้มีการแก้ไขการกระทำดังกล่าวภายใน 60 วัน         |
|               |     นับจากมีคำแจ้งเตือน                                  |
+---------------+------------------------------------------------------+

หมายเหตุ
บริษัทฯมีค่าใช้จ่ายเพิ่มเติมด้านซอฟท์แวร์การคำนวณเพื่อออกแบบหม้อแปลงไฟฟ้าซึ่งจ่ายเป็นรายปี

3. ปัจจัยความเสี่ยง

1.  ความเสี่ยงจากการประกอบธุรกิจ

  3.1.1 ความเสี่ยงด้านรายได้จากการประมูล

บริษัทฯและบริษัทย่อยมีรายได้หลักจากการประมูลงานจากกลุ่มผู้ผลิตไฟฟ้าภาครัฐวิสาหกิจในประเทศ
ได้แก่ การไฟฟ้านครหลวง (กฟน.) การไฟฟ้าฝ่ายผลิตแห่งประเทศไทย (กฟผ.)
การไฟฟ้าส่วนภูมิภาค (กฟภ.) และ ในปี 2556 บริษัทฯและบริษัทย่อยมียอดขายรวมของ กฟภ.
กฟน. และ กฟผ เท่ากับ ร้อยละ 14, 18 และ 13 ของรายได้รวม ตามลำดับ
ดังนั้นรายได้จำนวนดังกล่าวขึ้นอยู่กับความสามารถในการชนะการประมูลโครงการ
ซึ่งมีความไม่แน่นอน และยังขึ้นอยู่กับภาวะเศรษฐกิจและงบประมาณของหน่วยงานนั้นเป็นสำคัญ ทั้งนี้
ณ วันที่ 31 ธันวาคม 2556 บริษัทฯมีโครงการที่จะส่งมอบให้กลุ่มลูกค้าดังกล่าวในปี 2557 รวม
226ล้านบาท

นอกจากนี้ บริษัทฯและบริษัทย่อยได้เพิ่มศักยภาพในการแข่งขัน
โดยการผลิตหม้อแปลงไฟฟ้ากำลังที่มีขนาด 300 MVA แรงดันไฟฟ้า 230 kV ทำให้
บริษัทฯและบริษัทย่อย เป็น 1 ใน 2 รายในประเทศที่สามารถ ผลิตหม้อแปลงไฟฟ้ากำลังขนาด 300
MVA แรงดันไฟฟ้า 230 kV ดังนั้นบริษัทฯคาดว่าจะมีรายได้อย่างสม่ำเสมอ

3.1.2 ความเสี่ยงจากการผันผวนของราคาวัตถุดิบหลัก

วัตถุดิบหลักที่สำคัญในการผลิตหม้อแปลงไฟฟ้า ได้แก่ ลวดทองแดงพันฉนวน เหล็กซิลิคอน
ตัวถังหม้อแปลงไฟฟ้า และน้ำมันหม้อแปลงไฟฟ้า โดยในปี 2556 คิดเป็นต้นทุนร้อยละ 29, 14,
12, และ 7 ของต้นทุนขายและบริการ ตามลำดับ
ทั้งนี้ราคาวัตถุดิบดังกล่าวจะผันแปรไปตามอุปสงค์และอุปทานในตลาดโลก โดยเฉพาะอย่างยิ่ง
ราคาทองแดงซึ่งมีความผันผวนของราคาในตลาดโลกอย่างมีนัยสำคัญ ตั้งแต่ปี 2549 และ ในปี
2556 ราคาทองแดงในตลาดโลกก็ยังมีความผันผวนอยู่
แต่อย่างไรก็ตามบริษัทฯและบริษัทย่อยได้ติดตามสถานการณ์ราคาทองแดงอย่างใกล้ชิด
พร้อมปรับกลยุทธ์ในการยืนราคาขายให้สอดคล้องกับต้นทุน
รวมถึงการบริหารจัดการการจัดซื้อวัตถุดิบอย่างมีประสิทธิภาพ
บริษัทฯและบริษัทย่อยยังคงใช้มาตราการเดิมต่อไปในปี 2557
รวมถึงการติดตามสถานการณ์ของราคาวัตถุดิบอย่างใกล้ชิด
และปรับเปลี่ยนกลยุทธ์ตามความเหมาะสม
ซึ่งบริษัทฯคาดว่าน่าจะทำให้ความเสี่ยงในเรื่องของราคาวัตถุดิบอยู่ในระดับที่ควบคุมได้

  3.1.3 ความเสี่ยงจากการยกเลิกสัญญาลิขสิทธิ์เทคโนโลยีในการผลิตหม้อแปลงไฟฟ้า

หม้อแปลงไฟฟ้าที่บริษัทฯผลิตได้รับการถ่ายทอดเทคโนโลยีการผลิตจาก Siemens Transformers
Austria GmbH & Co KG (VA TECH EBG Transformatoren GmbH & Co
ประเทศออสเตรีย และ บริษัท Fuji Electric Systems Co., Ltd ประเทศญี่ปุ่น
ซึ่งบริษัทฯได้ทำสัญญาซื้อลิขสิทธิ์เทคโนโลยีในการผลิตหม้อแปลงไฟฟ้าจากผู้ผลิตทั้ง 2 ราย ตั้งแต่ปี ปี
2537 และ 2539 ตามลำดับ สำหรับผู้ผลิตทั้ง 2
รายนั้นเป็นผู้ผลิตหม้อแปลงไฟฟ้าชั้นนำของโลกที่มีศักยภาพสูง
เป็นที่ยอมรับในอุตสาหกรรมการผลิตหม้อแปลงไฟฟ้ามาอย่างยาวนาน
ส่งผลให้ผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างมาก สัญญากับทาง บริษัท Fuji
Electric Systems Co., Ltd หมดอายุสัญญาเมื่อ กุมภาพันธ์ 2554 และ Siemens
Transformers Austria GmbH & Co KG จะหมดอายุสัญญาในเดือน พฤศจิกายน 2557
แต่อย่างไรก็ตาม ปัจจุบันสินค้าของบริษัทฯ
ได้เป็นที่ยอมรับจากในประเทศและต่างประเทศทั้งในเรื่องคุณภาพ และราคาที่เป็นธรรม ภายใต้
เทคโนโลยี่ที่ได้รับการถ่ายทอดมาจาก ทั้ง สอง Licensors โดยวิศวกรของบริษัทฯ
ร่วมทำการวิจัยและพัฒนาผลิตภัณฑ์กับ Licensors ทั้งสองบริษัท
จนวิศวกรของบริษัทฯสามารถพัฒนาต่อยอดผลิตภัณฑ์ด้วยตนเอง
จนกลายเป็นความสามารถและเทคโนโลยี่ ภายใต้เครื่องหมายการค้า “ถิรไทย”
โดยไม่ต้องพึ่งพิงเทคโนโลยี่จากทั้งสอง Licensors และในปี 2552
นี้บริษัทฯมีความภาคภูมิใจอย่างสูงที่ได้รับพิจารณาให้มีคุณสมบัติตรงตามเงื่อนไขที่จะเข้าประมูลงานเป็นทางการจากการไฟฟ้าฝ่ายผลิตแห่งประเทศไทย
และการไฟฟ้านครหลวง สำหรับหม้อแปลงขนาด 300 MVA 230 kV
ทำให้บริษัทฯมีศักยภาพในการแข่งขัน โดยเฉพาะอย่างยิ่งหม้อแปลงขนาดใหญ่
รวมถึงความพร้อมและโอกาสในการขยายฐานตลาดทั้งในประเทศและต่างประเทศ ทำให้บริษัทฯ
ไม่จำเป็นต้องพึ่งพิง License จาก Siemens Transformers Austria GmbH & Co KG
ประเทศออสเตรีย และ บริษัท Fuji Electric Systems Co Ltd จากประเทศญี่ปุ่น รวมถึง
เจ้าของ License ทั้งสอง เป็นพันธมิตรทางการค้าที่มีความสัมพันธ์เป็นอย่างดี
ดังนั้นผลของการไม่ต่อสัญญา (ถ้าเกิดขึ้น) จึงไม่เป็นความเสี่ยงต่อไปในอนาคต

3.1.4 ความเสี่ยงจากการพึ่งพาลูกค้ารายใหญ่

ในปี 2556 สัดส่วนยอดขายของบริษัทฯ แบ่งเป็น เอกชน ร้อยละ 42 ส่งออก ร้อยละ 13 และ
ราชการ ร้อยละ 45 ซึ่งบริษัทฯ และบริษัทย่อยไม่มีสัดส่วนการขายให้แก่ลูกค้าคนใดคนหนึ่ง
เกินว่าร้อยละ 30 ของยอดขายรวม ในปี 2557
บริษัทฯและบริษัทย่อยคงดำเนินนโยบายทางการตลาดเดิม
พร้อมทั้งปรับกลยุทธ์ตามสถานการณ์และความเหมาะสม
ประกอบกับมีการเพิ่มศักยภาพในการผลิตหม้อแปลงไฟฟ้ากำลังขนาด 300 MVA แรงดันไฟฟ้า 230
kV ทำให้บริษัทฯมีศักยภาพในการแข่งขัน และสามารถขยายฐานตลาด
ทั้งในประเทศและต่างประเทศมากยิ่งขึ้น ซึ่งบริษัทฯเชื่อมั่นว่า
จะสามารถบริหารความเสี่ยงจากการพึ่งพิงลูกค้ารายใหญ่เพียงกลุ่มเดียวได้อย่างมีประสิทธิภาพ

2.  ความเสี่ยงด้านการเงิน

3.2.1 ความเสี่ยงจากอัตราแลกเปลี่ยน

บริษัทฯและบริษัทย่อยมีรายได้จากการขายและต้นทุนเป็นเงินตราต่างประเทศ (ต้นทุน ได้แก่
ต้นทุนขายและบริการ ค่าใช้จ่ายในการขายและบริหาร และดอกเบี้ย)
ซึ่งส่วนใหญ่เป็นเงินสกุลดอลล่าร์สหรัฐ (US Dollar) สกุลดอลล่าร์สิงคโปร์ (Singapore
Dollar) และเงินสกุลยูโร (EURO) และสกุลอื่น
ดังนั้นบริษัทฯและบริษัทย่อยมีความเสี่ยงจากอัตราแลกเปลี่ยนดังกล่าว

แต่อย่างไรก็ตามบริษัทฯได้กำหนดนโยบายการป้องกันความเสี่ยงจากอัตราแลกเปลี่ยนดังกล่าวโดยเงินสกุลดอลล่าร์สหรัฐที่เป็นเงินสกุลต่างประเทศหลัก
บริษัทฯได้ทำการเปิดบัญชีเงินฝากสกุลดอลล่าร์สหรัฐเพื่อทำ natural hedge
โดยบริษัทฯสามารถนำเงินรายได้ในสกุลดอลล่าร์สหรัฐมาชำระค่าวัตถุดิบซึ่งเป็นเงินสกุลเดียวกันได้
และในการประเมินราคาหม้อแปลงไฟฟ้า บริษัทฯได้เผื่อค่าอัตราแลกเปลี่ยนผันผวนไว้ระดับหนึ่งด้วย

แต่อย่างไรก็ดี เนื่องจากสกุลเงินต่างๆ ณ.ปัจจุบัน มีความผันผวน ตามภาวะเศรษฐกิจโลก
และบริษัทฯได้เล็งเห็นถึงความสำคัญในความเสี่ยงดังกล่าว
บริษัทฯได้ดำเนินการทำสัญญาซื้อขายเงินตราต่างประเทศล่วงหน้า (Forward Contract)
กับสถาบันการเงิน ตามสถานการณ์เศรษฐกิจในแต่ละช่วงเวลาเพื่อป้องกันความเสี่ยงควบคู่กันไป

3.2.2 ความเสี่ยงจากการไม่สามารถจ่ายเงินปันผลได้

บริษัทฯ มีนโยบายจ่ายเงินปันผลในอัตราร้อยละ 50 ของกำไรสุทธิ หลังหักเงินสำรองตามกฎหมาย
และ ภาษีเงินได้นิติบุคคล ณ 31 ธันวาคม 2556 และ 2555 บริษัทฯและบริษัทย่อย มีหนี้สินรวม
จำนวน 1,391.62 และ 1,483.86 ล้านบาท ส่วนของผู้ถือหุ้น จำนวน 1,184.360 และ
1,044.27 ล้านบาท ตามลำดับ ซึ่งทำให้ อัตราส่วนหนี้สินรวม ต่อ ส่วนของผู้ถือหุ้น ณ สิ้นปี 2556
และ 2555 อยู่ที่ เท่า 1.18 และ 1.42 เท่า ซึ่งบริษัทสามารถบริหารจัดการได้อย่างเหมาะสม
จึงไม่มีความเสียงในการจ่ายเงินปันผล

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่ใช้ในการประกอบธุรกิจ

4.1.1 บริษัทฯ

ทรัพย์สินถาวรของบริษัทฯ คือ ที่ดิน อาคารและสิ่งปลูกสร้าง เครื่องจักรและอุปกรณ์
เครื่องตกแต่งติดตั้ง เครื่องใช้สำนักงาน และยานพาหนะ ณ วันที่ 31 ธันวาคม 2556
ดังรายละเอียดต่อไปนี้

ที่ดิน อาคารและสิ่งปลูกสร้าง

[]

ที่ดิน อาคารและสิ่งปลูกสร้าง (ต่อ)

[]

เครื่องจักรและอุปกรณ์ เครื่องตกแต่งติดตั้งและเครื่องใช้สำนักงาน

[]

สัญญาเช่าระยะยาว

บริษัทฯ ได้เช่าที่ดินพร้อมสิ่งปลูกสร้าง เลขที่ 521 นิคมอุตสาหกรรมบางปู ถนนสุขุมวิท
ตำบลแพรกษา อำเภอเมือง จังหวัดสมุทรปราการ จำนวนที่ดินเนื้อที่ 6-3-62 ไร่ และเนื้อที่อาคาร
2,997 ตารางเมตร จากบริษัท ซันเท็กซ์ เท็กซ์ไทล์ จำกัด เพื่อใช้เป็นโกดังสินค้า
ระยะเวลาสัญญาเช่า 3 ปี ระหว่างวันที่ 1 กรกฎาคม 2554 ถึง วันที่ 30 มิถุนายน 2557
โดยบริษัทฯ เสียอัตราค่าเช่าเดือนละ 310,000 บาท

4.1.2 บริษัทย่อย

ทรัพย์สินถาวรของบริษัทย่อย คือ ที่ดิน อาคารและสิ่งปลูกสร้าง เครื่องจักรและอุปกรณ์
เครื่องตกแต่งติดตั้งและเครื่องใช้สำนักงาน ณ วันที่ 31 ธันวาคม 2556 ดังรายละเอียดต่อไปนี้

ที่ดิน อาคารและสิ่งปลูกสร้าง

[]

เครื่องจักรและอุปกรณ์ เครื่องตกแต่งติดตั้งและเครื่องใช้สำนักงาน

[]

4.2 นโยบายการลงทุน

ณ วันที่ 31 ธันวาคม 2556
บริษัทฯมีเงินลงทุนในบริษัทย่อยมูลค่าตามราคาทุนหลังหักค่าเผื่อการด้อยค่าสุทธิทั้งสิ้นจำนวน 44.19
ล้านบาท โดยสัดส่วนเงินลงทุนในบริษัทย่อยคิดเป็นร้อยละ 1.71 ของสินทรัพย์รวม นอกจากนี้บริษัทฯ
ยังมีเงินลงทุนทั่วไปอีกด้วย ทั้งนี้นโยบายการลงทุนในบริษัทย่อยและเงินลงทุนทั่วไป
จะจำกัดเฉพาะธุรกิจที่มีความเกี่ยวเนื่องหรือต่อเนื่องกับธุรกิจของกลุ่มบริษัท
โดยโครงการการลงทุนจะต้องผ่านการพิจารณาจากคณะกรรมการบริษัท
และที่ประชุมผู้ถือหุ้นตามขอบเขตอำนาจการอนุมัติที่กำหนดไว้
สำหรับนโยบายการบริหารงานของบริษัทย่อยจะเป็นไปตามนโยบายของบริษัทฯ
โดยจะส่งตัวแทนเข้าเป็นกรรมการเพื่อร่วมในการบริหารงานในบริษัทย่อยนั้น
ในส่วนของเงินลงทุนทั่วไปจะเป็นเพียงเข้าร่วมลงทุนปกติซึ่งบริษัทฯจะไม่ได้ส่งตัวแทนเข้าไปเป็นกรรมการ
เพื่อร่วมในการบริหารงานในบริษัทที่ไปลงทุน รายละเอียดการลงทุน ณ 31 ธันวาคม 2556 มีดังนี้

ตารางแสดงเงินลงทุนในบริษัทย่อย

+----------------------------+------------+-------------+-------------+
| ชื่อบริษัท                     | สัดส่วน      | ทุนชำระแล้ว   | มูลค่าเงินลงทุน |
|                            |            |             |             |
|                            | การลงทุน    | (ล้านบาท)    | (ล้านบาท)    |
|                            | (%)        |             |             |
+----------------------------+------------+-------------+-------------+
| บริษัท ไทยฟิน จำกัด            | 99.99      | 15.00       | 14.99       |
+----------------------------+------------+-------------+-------------+
| บริษัท ถิรไทย อี แอนด์ เอส จำกัด | 99.99      | 5.00        | 4.99        |
+----------------------------+------------+-------------+-------------+
| บริษัท เอชทีที (ประเทศไทย)     | -          | -           | -           |
| จำกัด *                     |            |             |             |
+----------------------------+------------+-------------+-------------+
| บริษัท แอล.ดี.เอส. มีทัล เวิร์ค   | 85.00      | 20.00       | 24.19       |
| จำกัด**                     |            |             |             |
+----------------------------+------------+-------------+-------------+
| รวมมูลค่าเงินลงทุน             |            |             | 44.19       |
+----------------------------+------------+-------------+-------------+
| หัก ค่าเผื่อการด้อยค่า           |            |             | -           |
+----------------------------+------------+-------------+-------------+
| เงินลงทุนในบริษัทย่อย-สุทธิ       |            |             | 44.19       |
+----------------------------+------------+-------------+-------------+

*บริษัท เอชทีที (ประเทศไทย) จำกัด ได้จดทะเบียนเลิกบริษัทฯ กับกระทรวงพาณิชย์ เมื่อวันที่ 28
เมษายน 2552 และ

จดทะเบียนเสร็จการชำระบัญชีเสร็จสิ้นเมื่อวันที่ 22 กันยายน 2554

** ในการประชุมวิสมัญผู้ถือหุ้นของบริษัทเมื่อวันี่ 5 ตุลาคม 2555
ผู้ถือหุ้นได้มีมติอนุมัติให้บริษัทซื้อหุ้นสามัญ บริษัท แอล.ดี.เอส.มีทัล เวิร์ค จำกัด
ซึ่งการซื้อขายหุ้นดังกล่าวเสร็จสมบูรณ์เมื่อวันที่ 12 ตุลาคม 2555

ตารางแสดงเงินลงทุนทั่วไป

+---------------------+--------------+---------------+---------------+
| ชื่อบริษัท              | สัดส่วน        | ทุนชำระแล้ว     | มูลค่าเงินลงทุน   |
|                     |              |               |               |
|                     | การลงทุน (%)  | (ล้านบาท)      | (ล้านบาท)      |
+---------------------+--------------+---------------+---------------+
| บริษัท ไทยคอร์รูเกท     | 10.00        | 100.00        | 10.00**       |
| จำกัด*               |              |               |               |
+---------------------+--------------+---------------+---------------+

หมายเหตุ

  * ปัจจุบัน บริษัท ทัสโก้ ทราโฟ จำกัด ถือหุ้นร้อยละ 89.99
  ของทุนจดทะเบียนและเรียกชำระแล้ว

  ** มูลค่าเงินลงทุนตามงบการปี 2555 จำนวน 6 ล้านบาท

5.  ข้อพิพาททางกฎหมาย

  ไม่มี

6.  ข้อมูลทั่วไป

ชื่อบริษัท : บริษัท ถิรไทย จำกัด (มหาชน)

ลักษณะการประกอบธุรกิจ : ประกอบธุรกิจผลิต จำหน่าย รวมทั้งให้บริการติดตั้ง
บริการเติมน้ำมันหม้อแปลงไฟฟ้า งานซ่อมบำรุง งานบริการแก้ไขซ่อมแซมหม้อแปลงไฟฟ้า
งานบริการทดสอบหม้อ และงานบริการเช่าหม้อแปลงไฟฟ้า

ที่ตั้งสำนักงานและโรงงาน : 516/1 หมู่ที่ 4 (นิคมอุตสาหกรรมบางปู) ถนนสุขุมวิท ตำบลแพรกษา
อำเภอเมือง จังหวัดสมุทรปราการ 10280

เลขที่ทะเบียนบริษัท : 0107574800498

Website : www.tirathai.co.th

โทรศัพท์ : (02) 769-7699, (02) 323-0818, (02) 709-3237-8

โทรสาร : (02) 323-0910, (02) 709-3236